qundao/data-zh-poetry huggingface dataset:
江北庄取米到作饭香甚有感
作者：陆游
朝代：宋

我昔从戎清渭侧，散关嵯峨下临贼，铁衣上马蹴坚冰，有时三日不火食，山荞畲粟杂沙碜，黑黍黄穈如土色，飞霜掠面寒压指，一寸赤心惟报国。即今归卧稽山下，眼昏臂弱衰境逼，新粳炊饭香出甑，风餐涧饮何曾识？我岂农家志饱暖，闭户惟思事耕织；征辽诏下倘可期，盾鼻犹堪试残墨。
江夏与章冠之遇别后寄赠
作者：陆游
朝代：宋

骑鹤仙人不可呼，一樽犹得与君俱。未应湖海无豪士，长恨乾坤有腐儒。壮岁光阴随手过，晚途衰病要人扶。凄凉江夏秋风里，况见新丰旧酒徒。
江夏与章冠之遇别后寄赠
作者：陆游
朝代：宋

骑鹤仙人不可呼，一樽犹得与君俱。
未应湖海无豪士，长恨干坤有腐儒。
壮岁光阴随手过，晚途衰病要人扶。
凄凉江夏秋风裏，况见新丰旧酒徒。
江头十日雨
作者：陆游
朝代：宋
体裁：古风

江头十日雨，雨止春已尽。残红如扫空，草木皆绿润。村墟樱笋闹，节物团粽近。可怜笠泽翁，百忧集双鬓。赋诗空自清，学道了不进。林间一瓯茶，晤语君勿吝。
江头十日雨
作者：陆游
朝代：宋

江头十日雨，雨止春已尽。
残红如扫空，草木皆绿润。
村墟樱笋闹，节物团糉近。
可怜笠泽翁，百忧集双鬓。
赋诗空自清，学道了不进。
林间一瓯茶，晤语君勿吝。
江干
作者：陆游
朝代：宋

霜晴忽念到江干，小蹇羸童路已乾。骨相岂能当富贵，鬓毛聊喜耐悲欢。客途冬暖衣裘薄，村市年丰酒盏宽。残腊即今无十日，剩求芹蓼助春盘。
江干
作者：陆游
朝代：宋

霜晴忽念到江干，小蹇羸童路已乾。
骨相岂能当富贵？鬓毛聊喜耐悲欢。
客途冬暖衣裘薄，村市年丰酒醆宽。
残腊即今无十日，剩求芹蓼助春盘。
江干
作者：陆游
朝代：宋

霜晴忽念到江干，小蹇羸童路已干。
骨相岂能当富贵，鬓毛聊喜耐悲欢。
客途冬暖衣裘薄，村市年丰酒盏宽。
残腊即今无十日，剩求芹蓼助春盘。
江月晃重山
作者：陆游
朝代：宋

芳草洲前道路，夕阳楼上阑干。碧云何处问归鞍。从军客，耽乐不思还。洞里神仙种玉，江边骚客滋兰。鸳鸯沙暖鹡鸰寒。菱花晚，不奈鬓毛斑。
江月歌
作者：陆游
朝代：宋

放翁平生一钓船，秋水未落江渺然。露洗玉宇清无烟，月轮徐行万里天。人间声利何足捐，浩歌看月冷不眠。孤鹤掠水来翩翩，似欲驾我从此仙。我寓红尘今几年，俛首缰锁常自怜。乐哉挥手过月边，西风未凋玉井莲。
江月歌
作者：陆游
朝代：宋

放翁平生一钓船，秋水未落江渺然。
露洗玉宇清无烟，月轮徐行万里天。
人间声利何足捐，浩歌看月冷不眠。
孤鹤掠水来翩翩，似欲驾我从此仙。
我寓红尘今几年，俛首缰锁常自怜。
乐哉挥手过月邉，西风未凋玉井莲。
江月歌
作者：陆游
朝代：宋

放翁平生一钓船，秋水未落江渺然。
露洗玉宇清无烟，月轮徐行万里天。
人间声利何足捐，浩歌看月冷不眠。
孤鹤掠水来翩翩，似欲驾我从此仙。
我寓红尘今几年？俛首缰锁常自怜。
乐哉挥手过月边，西风未凋玉井莲。
江村
作者：陆游
朝代：宋

江村一雨喜尘清，隐隐雷车意未平。莽苍郊原来暮色，飕飀林壑起秋声。书希简古终难近，诗慕雄浑苦未成。白首愈悲知我少，从今一技不须名。
江村
作者：陆游
朝代：宋

江村连夜有飞霜，柿正丹时橘半黄。
转枕却寻惊断梦，拨炉偶见爇残香。
医无绝艺空三易，死与浮生已两忘。
拈得一书还嬾看，卧听孙子诵琅琅。
江村
作者：陆游
朝代：宋
体裁：七言律诗

江村连夜有飞霜，柿正丹时橘半黄。转枕却寻惊断梦，拨炉偶见爇残香。医无绝艺空三易，死与浮生已两忘。拈得一书还懒看，卧听孙子诵琅琅。
江村二首
作者：陆游
朝代：宋

江村一雨喜尘清，隐隐雷车意未平。莽苍郊原来暮色，飕飗林壑起秋声。书希简古终难近，诗慕雄浑苦未成。白首愈悲知我少，从今一技不须名。误著儒冠不更论，白头且喜卧江村。林深栖鸟逐更噪，埭近过舟终夜喧。病起日惟翻断简，愁来时亦倒清尊。自嫌未绝知闻处，尚有僧敲月下门。
江村二首·其一
作者：陆游
朝代：宋
体裁：七言律诗

江村一雨喜尘清，隐隐雷车意未平。莽苍郊原来暮色，飕飗林壑起秋声。书希简古终难近，诗慕雄浑苦未成。白首愈悲知我少，从今一技不须名。
江村二首·其二
作者：陆游
朝代：宋

误着儒冠不更论，白头且喜卧江村。
林深栖鸟逐更噪，埭近过舟终夜喧。
病起日惟翻断简，愁来时亦倒清尊。
自嫌未绝知闻处，尚有僧敲月下门。
江村二首·其二
作者：陆游
朝代：宋

误著儒冠不更论，白头且喜卧江村。林深栖鸟逐更噪，埭近过舟终夜喧。病起日惟翻断简，愁来时亦倒清尊。自嫌未绝知闻处，尚有僧敲月下门。
江村初夏
作者：陆游
朝代：宋

紫葚狼籍桑林下，石榴一枝红可把。
江村夏浅暑犹薄，农事方兴人满野。
连云麦熟新食麨，小裹荷香初卖鲊。
苹洲蓬艇疾如鸟，沙路芒鞵健如马。
君看早朝尘扑面，岂胜春耕泥没踝。
为农世世乐有余，寄语儿曹勿轻舍。
江村初夏
作者：陆游
朝代：宋

紫葚狼籍桑林下，石榴一枝红可把。江村夏浅暑犹薄，农事方兴人满野。连云麦熟新食麨，小裹荷香初卖鲊。蘋洲蓬艇疾如鸟，沙路芒鞋健如马。君看早朝尘扑面，岂胜春耕泥没踝。为农世世乐有馀，寄语儿曹勿轻舍。
江村道中书触目
作者：陆游
朝代：宋
体裁：七言律诗

短篱曲曲对开门，修竹阴阴不见村。别浦回潮鱼沪密，孤舟春近雁沙温。路逢行客时交辔，店卖新醅一举樽。忽过乱山幽绝处，恍如白帝到东屯。
江楼
作者：陆游
朝代：宋
体裁：五言律诗

急雨洗残瘴，江边闲倚楼。日依平野没，水带断槎流。捣纸荒村晚，呼牛古巷秋。腐儒忧国意，此际入搔头。
江楼
作者：陆游
朝代：宋

急雨洗残瘴，江邉闲倚楼。
日依平野没，水带断槎流。
捣纸荒村晚，呼牛古巷秋。
腐儒忧国意，此际入搔头。
江楼吹笛饮酒大醉中作
作者：陆游
朝代：宋

世言九州外，复有大九州。此言果不虚，仅可容吾愁。许愁亦当有许酒，吾酒酿尽银河流。酌之万斛玻璃舟，酣宴五城十二楼。天为碧罗幕，月作白玉钩;织女织庆云，裁成五色裘。披裘对酒难为客，长揖北辰相献酬。一饮五百年，一醉三千秋。却驾白风骖斑虯，下与麻姑戏玄洲。锦江吹笛余一念，再过剑南应小留。
江楼吹笛饮酒大醉中作
作者：陆游
朝代：宋

世言九州外，复有大九州。此言果不虚，仅可容吾愁。许愁亦当有许酒，吾酒酿尽银河流。酌之万斛玻瓈舟，酣宴五城十二楼。天为碧罗幕，月作白玉钩。织女织庆云，裁成五色裘。披裘对酒难为客，长揖北辰相献酬。一饮五百年，一醉三千秋。却驾白凤骖斑虬，下与麻姑戏玄洲。锦江吹笛馀一念，再过剑南应小留。
江楼吹笛饮酒大醉中作
作者：陆游
朝代：宋

世言九州外，復言大九州。
此言果不虚，仅可容吾愁。
许愁亦当有许酒，吾酒酿尽银河流。
酌之万斛玻瓈舟，酣宴五城十二楼。
天为碧罗幕，月作白玉鈎。
织女织庆云，裁成五色裘。
披裘对酒难为客，长揖北辰相献酬。
一饮五百年，一醉三千秋。
却驾白鳯骖斑虬，下与麻姑戏玄洲。
锦江吹笛余一念，再过剑南应小留。
江楼夜望
作者：陆游
朝代：宋
体裁：七言律诗

江楼百尺倚高寒，上尽危梯宇宙宽。秋近渐看河落角，天回更觉斗阑干。茫茫浦口烟帆远，坎坎城头漏鼓残。要得故人同蹑屐，一尊相属话悲欢。
江楼次前辈韵
作者：陆游
朝代：宋
体裁：古风

一日千回上庭树，城南尚记嬉游处。俯仰人间八十年，镜中未许朱颜去。甲第侵云多贵人，朝回扑帽软红尘。江楼月夜吹长笛，谁似侬家不负身。
江楼次前辈韵
作者：陆游
朝代：宋

一日千回上庭树，城南尚记嬉游处。俯仰人间八十年，镜中未许朱颜去。甲第侵云多贵人，朝回扑帽软红麈。江楼月夜吹长笛，谁似侬家不负身？
江楼醉中作
作者：陆游
朝代：宋

淋漓百榼宴江楼，秉烛挥毫气尚遒。
天上但闻星主酒，人间寜有地埋忧。
生希李广名飞将，死慕刘伶赠醉侯。
戏语佳人频一笑，锦城已是六年留。
江楼醉中作曳策
作者：陆游
朝代：宋
体裁：七言律诗

淋漓百榼宴江楼，秉烛挥毫气尚遒。天上但闻星主酒，人间宁有地埋忧。生希李广名飞将，死慕刘伶赠醉侯。戏语佳人频一笑，锦城已是六年留。
江渎池纳凉
作者：陆游
朝代：宋
体裁：七言绝句

雨过荒池藻荇香，月明如水浸胡床。天公作意怜羁客，乞与今年一夏凉。
江渎池醉归马上作
作者：陆游
朝代：宋

久住西州似宿缘，笙歌丛裏着华颠。
每嗟相见多生客，却忆初来尚少年。
迎马緑杨争拂帽，满街丹荔不论钱。
浮生何处非羁旅，休问东吴万里船。
江渎池醉归马上作
作者：陆游
朝代：宋

久住西州似宿缘，笙歌丛里著华颠。每嗟相见多生客，却忆初来尚少年。迎马绿杨争拂帽，满街丹荔不论钱。浮生何处非羁旅，休问东吴万里船。
江路
作者：陆游
朝代：宋
体裁：五言律诗

江路最初程，飘然两屦轻。少留云际宿，徐待月明行。雁起平沙影，泉轻断岸声。谁知游剡兴，不减上青城。
江路
作者：陆游
朝代：宋

江路最初程，飘然两屦轻。
少留云际宿，徐待月明行。
雁起平沙影，泉轻断岸声。
谁知游剡兴，不减上青城？
江路见杏花
作者：陆游
朝代：宋

我行浣花村，红杏红于染。
数树照南坡，一林藏北崦。
虽惭岭梅高，繁丽岂易贬。
雨丝飞復止，云叶低未敛。
似嫌风日紧，护此燕脂点。
身闲得纵观，无语吾所歉。
江路见杏花
作者：陆游
朝代：宋

我行浣花村，红杏红于染。数树照南陂，一林藏北崦。虽惭岭梅高，繁丽岂易贬。雨丝飞复止，云叶低未敛。似嫌风日紧，护此燕脂点。身闲得纵观，无语吾所歉。
江路见杏花
作者：陆游
朝代：宋

我行浣花村，红杏红於染，数树照南陂，一林藏北崦。虽惭岭梅高，繁丽岂易贬。雨丝飞复止，云叶低未敛；似嫌风日紧，护此燕脂点。身闲得纵观，无语吾所歉。
江郊
作者：陆游
朝代：宋
体裁：五言律诗

白草江郊暮，青帘野店秋。喧呼估船客，嵬峨饮家流。老岂题桥柱，愁惟倚寺楼。更伤昏涩眼，烟际数归牛。
江郊
作者：陆游
朝代：宋

白草江郊暮，青帘野店秋。喧呼估船客，嵬峨饮家流。老岂题桥柱，愁惟倚寺楼，更伤昏涩眼，烟际数归牛。
江陵道中作
作者：陆游
朝代：宋
体裁：五言律诗

山川杂吴楚，气候接秋冬。水落鱼可拾，霜清裘欲重。乡遥归梦短，酒薄客愁浓。白帝何时到，高吟酹卧龙。
池上
作者：陆游
朝代：宋

旋移吟榻并池横，欲出柴门复嬾行。树罅忽明知月上，竹梢微动觉风生。贫无醉日惟坚忍，疾遇凉秋亦渐平。二尺灯檠元好在，便思相伴听蛩声。
池上
作者：陆游
朝代：宋

旋移吟榻并池横，欲出柴门复懒行。树罅忽明知月上，竹梢微动觉风生。贫无醉日惟坚忍，疾遇凉秋亦渐平。二尺灯檠元好在，便思相伴听蛩声。
池上
作者：陆游
朝代：宋

旋移吟榻并池横，欲出柴门復懒行。
树罅忽明知月上，竹梢微动觉风生。
贫无醉日惟坚忍，疾遇凉秋亦渐平。
二尺灯檠元好在，便思相伴听蛩声。
池上晚雨
作者：陆游
朝代：宋

乌纱白葛一枝笻，罨画池边遡晚风。
云叶初生高树外，雨声已到乱荷中。
凭阑顿觉氛埃远，回首方知暑毒空。
阅世万端惟小忍，何人更事似衰翁。
池上晚雨
作者：陆游
朝代：宋

乌纱白葛一枝筇，罨画池边溯晚风。云叶初生高树外，雨声已到乱荷中。凭阑顿觉氛埃远，回首方知暑毒空。阅世万端惟小忍，何人更事似衰翁。
池上晚雨
作者：陆游
朝代：宋

鸟纱白葛一枝筇，罨画池边溯晚风。云叶初生高树外，雨声已到乱荷中。凭阑顿觉氛埃远，回首方知暑毒空。阅世万端惟小忍，何人更事似衰翁。
池上见鱼跃有怀姑孰旧游
作者：陆游
朝代：宋

雨过回塘涨碧漪，幽人闲照角巾攲。银刀忽裂圆波出，宛似姑溪晚泊时。
池上见鱼跃有怀姑熟旧游
作者：陆游
朝代：宋

雨过回塘涨碧漪，幽人闲照角巾欹。
银刀忽裂圆波出，宛似姑溪晚泊时。
池上醉歌
作者：陆游
朝代：宋

我欲筑化人中天之台，下视四海皆飞埃。又欲造方士入海之舟，破浪万里求蓬莱。取日挂向扶桑枝，留春挽回北斗魁。横笛三尺作龙吟，腰鼓百面声转雷。饮如长鲸海可竭，玉山不倒高崔嵬。半酣脱帻发尚绿，壮心未肯成低摧。我妓今朝如花月，古人白骨生苍苔。后当视今如视古，对酒惜醉何为哉。
池上醉歌
作者：陆游
朝代：宋

我欲筑化人中天之台，下视四海皆飞埃。
又欲造方士入海之舟，破浪万里求蓬莱。
取日挂向扶桑枝，留春挽回北斗魁。
横笛三尺作龙吟，腰鼓百面声转雷。
饮如长鲸海可竭，玉山不倒高崔嵬。
半酣脱帻髮尚緑，壮心未肻成低摧。
我妓今朝如花月，古人白骨生苍苔。
后当视今如视古，对酒惜醉何为哉。
池上醉歌
作者：陆游
朝代：宋

我欲筑化人中天之台，下视四海皆飞埃；又欲造方士入海之舟，破浪万里求蓬莱。
取日挂向扶桑枝，留春挽回北斗魁。
横笛三尺作龙吟，腰鼓百面声转雷。
饮如长鲸海可竭，玉山不倒高崔嵬。
半酣脱帻发尚绿，壮心未肯成低摧。
我妓今朝如花月，古人白骨生苍苔；後当视今如视古，对酒惜醉何为哉？
池亭夏昼
作者：陆游
朝代：宋

茅舍芦藩枕小滩，萧林那复畏炎官。醉床酒解香初过，嬾架书横梦未残。馋爱流匙菰米滑，渴满便杓粟浆酸。儿孙幸有团栾乐，未觉浮生一笑难。
池亭夏昼
作者：陆游
朝代：宋

造物宁非念老生，池亭幽事悉施行群鱼聚散忽无迹，孤蝶去来如有情。
小磑落茶纷雪片，寒泉得火作松声。
曲肱假寐翛然寤，不为敲门梦不成。
池亭夏昼二首
作者：陆游
朝代：宋

造物宁非念老生，池亭幽事悉施行。群鱼聚散忽无迹，孤蝶去来如有情。小硙落茶纷雪片，寒泉得火作松声。曲肱假寐翛然寤，不为敲门梦不成。茅舍芦藩枕小滩，萧森那复畏炎官。醉床酒解香初过，懒架书横梦未残。馋爱流匙菰米滑，渴便满杓粟浆酸。儿孙幸有团栾乐，未觉浮生一笑难。
池亭夏昼二首·其一
作者：陆游
朝代：宋
体裁：七言律诗

造物宁非念老生，池亭幽事悉施行。群鱼聚散忽无迹，孤蝶去来如有情。小硙落茶纷雪片，寒泉得火作松声。曲肱假寐翛然寤，不为敲门梦不成。
池亭夏昼二首·其二
作者：陆游
朝代：宋

茅舍芦藩枕小滩，萧森那复畏炎官。醉床酒解香初过，懒架书横梦未残。馋爱流匙菰米滑，渴便满杓粟浆酸。儿孙幸有团栾乐，未觉浮生一笑难。
池亭夏昼二首·其二
作者：陆游
朝代：宋

茅舍芦藩枕小滩，萧森那復畏炎官。
醉床酒解香初过，懒架书横梦未残。
馋爱流匙菰米滑，渴便满杓粟浆酸。
儿孙幸有团栾乐，未觉浮生一笑难。
池亭夜赋
作者：陆游
朝代：宋
体裁：五言律诗

池上小亭幽，清宵秉烛游。荷盘时泻露，萤火早知秋。有感岁时速，无声河汉流。殊方不堪住，归梦绕沧洲。
汪叔潜教授挽辞
作者：陆游
朝代：宋
体裁：五言排律

江南有奇士，英誉早飞腾。未见心先契，相从气倍增。时烦问字酒，屡共读书灯。下榻延徐孺，同舟得李膺。百年期永好，一旦失良朋。稚子初何取，龙门亦许登。流光疾于鸟，旧社冷如冰。欲作千言诔，衰迟愧未能。
汪叔潜教授挽辞
作者：陆游
朝代：宋

江南有奇士，英誉早飞腾。
未见心先契，相从气倍增。
时烦问字酒，屡共读书灯。
下榻延徐孺，同舟得李膺。
百年期永好，一旦失良朋。
稚子初何取，龙门亦许登。
流光疾於鸟，旧社冷如冰。
欲作千言诔，衰迟愧未能。
汪给事太夫人程氏挽辞
作者：陆游
朝代：宋

爵邑恩荣盛，乡闾誉望尊。
儒科传累叶，上寿萃高门。
阡茂新栽柏，堂余旧树萱。
故民何以报，沾洒望秋原。
汪给事太夫人程氏挽辞
作者：陆游
朝代：宋

爵邑恩荣盛，乡闾誉望尊。儒科传累叶，上寿萃高门。阡茂新栽柏，堂馀旧树萱。故民何以报，沾洒望秋原。
汪茂南提举挽词
作者：陆游
朝代：宋

学已三冬富，书犹万卷藏。名场虽蹭蹬，朝论极揄扬。小试襦裤咏，遂辞鵷鹭行。秋风九原路，挽铎倍凄凉。
汪茂南提举挽词二首
作者：陆游
朝代：宋

学已三冬富，书犹万卷藏。名场虽蹭蹬，朝论极揄扬。小试襦裤咏，遂辞鹓鹭行。秋风九原路，挽铎倍凄凉。往者绍兴末，江淮闻战鼙。上流烦旧德，下客辱深知。陈迹成今古，追怀每涕洟。郎君虽不识，抚事亦增悲。
汪茂南提举挽词二首·其一
作者：陆游
朝代：宋

学已三冬富，书犹万卷藏。
名场虽蹭蹬，朝论极揄扬。
小试襦袴咏，遂辞鹓鹭行。
秋风九原路，挽铎倍凄凉。
汪茂南提举挽词二首·其一
作者：陆游
朝代：宋

学已三冬富，书犹万卷藏。名场虽蹭蹬，朝论极揄扬。小试襦裤咏，遂辞鹓鹭行。秋风九原路，挽铎倍凄凉。
汪茂南提举挽词二首·其二
作者：陆游
朝代：宋

往者绍兴末，江淮闻战鼙。
上流烦旧德，下客辱深知。
陈迹成今古，追怀每涕棹。
郎君虽不识，抚事亦增悲。
汪茂南提举挽词二首·其二
作者：陆游
朝代：宋

往者绍兴末，江淮闻战鼙。上流烦旧德，下客辱深知。陈迹成今古，追怀每涕洟。郎君虽不识，抚事亦增悲。
汲东山下井
作者：陆游
朝代：宋
体裁：七言绝句

从来耽酒须微禄，绝禄三年酒盏疏。百尺辘轳新浚井，一杯聊慰渴相如。
沁园春
作者：陆游
朝代：宋

一别秦楼，转眼新春，又近放灯。忆盈盈倩笑，纤纤柔握，玉香花语，雪暖酥凝。念远愁肠，伤春病思，自怪平生殊未曾。君知否，渐香消蜀锦，泪渍吴绫。难求系日长绳。况倦客飘零少旧朋。但江郊雁起，渔村笛怨，寒＿委烬，孤砚生冰。水绕出围，烟昏云惨，纵有高台常怯登。消魂处，是鱼笺不到，兰梦无凭。
沁园春·一别秦楼
作者：陆游
朝代：宋

一别秦楼，转眼新春，又近放灯。忆盈盈倩笑，纤纤柔握，玉香花语，雪暖酥凝。念远愁肠，伤春病思，自怪平生殊未曾。君知否，渐香消蜀锦，泪渍吴绫。难求系日长绳。况倦客飘零少旧朋。但江郊雁起，渔村笛怨，寒釭委烬，孤砚生冰。水绕出围，烟昏云惨，纵有高台常怯登。消魂处，是鱼笺不到，兰梦无凭。
沁园春·一别秦楼
作者：陆游
朝代：宋
体裁：词

一别秦楼，转眼新春，又近放灯。
忆盈盈倩笑，纤纤柔握，玉香花语，雪暖酥凝。
念远愁肠，伤春病思，自怪平生殊未曾。
君知否，渐香消蜀锦，泪渍吴绫。
难求系日长绳。
况倦客飘零少旧朋。
但江郊雁起，渔村笛怨，寒釭委烬，孤砚生冰。
水绕山围，烟昏云惨，纵有高台常怯登。
消魂处，是鱼笺不到，兰梦无凭。
沁园春·一别秦楼
作者：陆游
朝代：宋
体裁：词

一别秦楼，转眼新春，又近放灯。忆盈盈倩笑，纤纤柔握；玉香花语，雪暖酥凝。念远愁肠，伤春病思，自怪平生殊未曾。君知否，渐香消蜀锦，泪渍吴绫。
难求系日长绳。况倦客、飘零少旧朋。但江郊雁起，渔村笛怨；寒釭委烬，孤砚生冰。水绕山围，烟昏云惨，纵有高台常怯登。消魂处，是鱼笺不到，兰梦无凭。
沁园春·三荣横溪阁小宴
作者：陆游
朝代：宋

粉破梅梢，绿动萱丛，春意已深。渐珠帘低卷，筇枝微步，冰开跃鲤，林暖鸣禽。荔子扶疏，竹枝哀怨，浊酒一尊和泪斟。凭栏久，叹山川冉冉，岁月骎骎。当时岂料如今。漫一事无成霜鬓侵。看故人强半，沙堤黄阁，鱼悬带玉，貂映蝉金。许国虽坚，朝天无路，万里凄凉谁寄音。东风里，有灞桥烟柳，知我归心。一别秦楼，转眼新春，又近放灯。忆盈盈倩笑，纤纤柔握，玉香花语，雪暖酥凝。念远愁肠，伤春病思，自怪平生殊未曾。君知否，渐香消蜀锦，泪渍吴绫。难求系日长绳。况倦客、飘零少旧朋。但江郊雁起，渔村笛怨，寒釭委烬，孤砚生冰。水绕山围，烟昏云惨，纵有高台常怯登。消魂处，是鱼笺不到，兰梦无凭。孤鹤归飞，再过辽天，换尽旧人。念累累枯冢，茫茫梦境，王侯蝼蚁，毕竟成尘。载酒园林，寻花巷陌，当日何曾轻负春。流年改，叹围腰带剩，点鬓霜新。交亲散落如云。又岂料、如今馀此身。幸眼明身健，茶甘饭软，非惟我老，更有人贫。躲尽危机，消残壮志，短艇湖中闲采莼。吾何恨，有渔翁共醉，溪友为邻。
沁园春·其三
作者：陆游
朝代：宋

孤鹤归飞，再过辽天，换尽旧人。念累累枯冢，茫茫梦境，王侯蝼蚁，毕竟成尘。载酒园林，寻花巷陌，当日何曾轻负春。流年改，叹围腰带剩，点鬓霜新。交亲散落如云。又岂料、如今馀此身。幸眼明身健，茶甘饭软，非惟我老，更有人贫。躲尽危机，消残壮志，短艇湖中闲采莼。吾何恨，有渔翁共醉，溪友为邻。
沁园春·其二
作者：陆游
朝代：宋

一别秦楼，转眼新春，又近放灯。忆盈盈倩笑，纤纤柔握，玉香花语，雪暖酥凝。念远愁肠，伤春病思，自怪平生殊未曾。君知否，渐香消蜀锦，泪渍吴绫。难求系日长绳。况倦客、飘零少旧朋。但江郊雁起，渔村笛怨，寒釭委烬，孤砚生冰。水绕山围，烟昏云惨，纵有高台常怯登。消魂处，是鱼笺不到，兰梦无凭。
沁园春·孤鹤归飞
作者：陆游
朝代：宋
体裁：词

孤鹤归飞，再过辽天，换尽旧人。
念累累枯冢，茫茫梦境，王侯蝼蚁，毕竟成尘。
载酒园林，寻花巷陌，当日何曾轻负春。
流年改，叹围腰带剩，点鬓霜新。
交亲。
散落如云。
又岂料如今馀此身。
幸眼明身健，茶甘饭软，非惟我老，更有人贫。
躲尽危机，消残壮志，短艇湖中闲采莼。
吾何恨，有渔翁共醉，溪友为邻。
沁园春·孤鹤归飞
作者：陆游
朝代：宋

孤鹤归飞，再过辽天，换尽旧人。念累累枯冢，茫茫梦境，王侯蝼蚁，毕竟成尘。载酒园林，寻花巷陌，当日何曾轻负春。流年改，叹围腰带剩，点鬓霜新。交亲散落如云。又岂料如今馀此身。幸眼明身健，茶甘饭软，非惟我老，更有人贫。躲尽危机，消残壮志，短艇湖中闲采莼。吾何恨，有渔翁共醉，溪友为邻。
沁园春·有感​
作者：陆游
朝代：宋
体裁：词

孤鹤归飞，再过辽天，​换尽旧人。​念累累枯冢，​茫茫梦境，​王侯蝼蚁，毕竟成尘。​载酒园林，​寻花巷陌，当日何曾轻负春。​流年改，​叹围腰带剩，​点鬓霜新。​
交亲散落如云，​又岂料、而今馀此身。​幸眼明身健，​茶甘饭软；​非惟我老，更有人贫。​躲尽危机，​消残壮志，​短艇湖中闲采莼。​吾何恨，​有渔翁共醉，溪友为邻。​
沁园春·粉破梅梢
作者：陆游
朝代：宋
体裁：词

粉破梅梢，绿动萱丛，春意已深。渐珠帘低卷，筇枝微步，冰开跃鲤，林暖鸣禽。荔子扶疏，竹枝哀怨，浊酒一尊和泪斟。凭栏久，叹山川冉冉，岁月骎骎。当时岂料如今。漫一事无成霜鬓侵。看故人强半，沙堤黄阁，鱼悬带玉，貂映蝉金。许国虽坚，朝天无路，万里凄凉谁寄音。东风里，有灞桥烟柳，知我归心。
沁园春（三荣横溪阁小宴）
作者：陆游
朝代：宋

粉破梅梢，绿动萱丛，春意已深。渐珠帘低卷，筇枝微步，冰开跃鲤，林暖鸣禽。荔子扶疏，竹枝哀怨，浊酒一尊和泪斟。凭栏久，叹山川冉冉，岁月骎骎。当时岂料如今。漫一事无成霜鬓侵。看故人强半，沙堤黄合，鱼悬带玉，貂映蝉金。许国虽坚，朝天无路，万里凄凉谁寄音。东风里，有灞桥烟柳，知我归心。
沈园
作者：陆游
朝代：宋

梦断香销四十年，
沈园柳老不吹绵。
此身行作稽山土，
犹吊遗踪一泫然！
沈园二首
作者：陆游
朝代：宋

城上斜阳画角哀，沈园非复旧池台。伤心桥下春波绿，曾是惊鸿照影来。梦断香消四十年，沈园柳老不吹绵。此身行作稽山土，犹吊遗踪一泫然。
沈园二首
作者：陆游
朝代：宋

城上斜阳画角哀，沈园非复旧池台，伤心桥下春波绿，曾是惊鸿照影来。梦断香消四十年，沈园柳老不吹绵。此身行作稽山土，犹吊遗踪一泫然。
沈园二首·其一
作者：陆游
朝代：宋

城上斜阳画角哀，沈园非復旧池台。
伤心桥下春波绿，曾是惊鸿照影来。
沈园（其一）
作者：陆游
朝代：宋
体裁：诗

城上斜阳画角哀，沈园非复旧池台。伤心桥下春波绿，曾是惊鸿照影来。
沈园（其二）
作者：陆游
朝代：宋
体裁：诗

梦断香消四十年，沈园柳老不吹绵。此身行作稽山土，犹吊遗踪一泫然。
沉绵
作者：陆游
朝代：宋
体裁：五言律诗

沉绵久未平，寂寞闭柴荆。危叶先霜坠，残萤冒雨明。记书由默诵，得食出躬耕。此事吾亲验，方当告后生。
沉绵
作者：陆游
朝代：宋

沉绵久未平，寂寞闭柴荆。
危叶先霜坠，残萤冒雨明。
记书由默诵，得食出躬耕。
此事吾亲验，方当告後生。
沔阳夜行
作者：陆游
朝代：宋

夜发沔阳驿，坡陀冈阜重。
月斜欹帽影，霜重湿裘茸。
野岸鸣枯叶，烟林度晓钟。
梁州明日到，一笑解衰容。
沔阳夜行
作者：陆游
朝代：宋

夜发沔阳驿，坡陁冈阜重。月斜攲帽影，霜重湿裘茸。野岸鸣枯叶，烟林度晓钟。梁州明日到，一笑解衰容。
沔阳夜行
作者：陆游
朝代：宋

夜发沔阳驿，坡陁冈阜重。
月斜欹帽影，霜重湿裘茸。
野岸鸣枯叶，烟林度晓钟。
梁州明日到，一笑解衰容。
沙头
作者：陆游
朝代：宋
体裁：五言律诗

游子行愈远，沙头逢暮秋。孙刘鼎足地，荆益犬牙州。鼓角风云惨，江湖日夜浮。此生应衮衮，高枕看东流。
沧滩
作者：陆游
朝代：宋

百夫正欢助鸣橹，舟中对面不得语。须臾人散寂无哗，惟闻百丈转两车。呕呕哑哑车转急，舟人已在沙际立。雾敛芦村落照红，雨馀渔舍炊烟湿。故乡回首已千山，上峡初经第一滩。少年亦慕宦游乐，投老方知行路难。
沧滩
作者：陆游
朝代：宋

百夫正讙助鸣橹，舟中对面不得语。须臾人散寂无哗，惟闻百丈转两车。呕呕哑哑车转急，舟人已在沙际立。雾歛芦村落照红，雨余渔舍炊烟湿。故乡回首已千山，上峡初经第一滩。少年亦慕宦游乐，投老方知行路难。
沧滩
作者：陆游
朝代：宋

百夫正讙助鸣艣，舟中对面不得语。
须臾人散寂无譁，惟闻百丈转两车。
呕呕哑哑车转急，舟人已在沙际立。
雾敛芦村落照红，雨余渔舍炊烟湿。
故乡回首已千山，上峡初经第一滩。
少年亦慕宦游乐，投老方知行路难。
河桥晚归
作者：陆游
朝代：宋
体裁：五言律诗

曲巷连新市，层楼近小桥。青帘犹滴雨，绿浦恰通潮。帘影晴方见，笙声冷未调。斜阳觅归路，偏爱玉骢骄。
治圃
作者：陆游
朝代：宋

小圃漫经营，栽培抵力耕。土松宜雨点，根稚怯鉏声。红果方当熟，清阴亦渐成。每来常竟日，聊得畅幽情。
治圃
作者：陆游
朝代：宋

小圃漫经营，栽培抵力耕。土松宜雨点，根稚怯锄声。红果方当熟，清阴亦渐成。每来常竟日，聊得畅幽情。
治圃
作者：陆游
朝代：宋

槁蔓残芜满幽圃，多具鉏耰课僮竖。
非惟吾圃要翦除，亦恐尔辈成惰窳。
老桂盘壑饱风霜，修篁当轩弄烟雨。
一松孤立信豪杰，两槐对植如宾主。
珍禽拣枝春欲动，蠹穴扫空吾甚武。
蘼芜芽蘗已暗长，甘菊根芽亦潜吐。
山姜涧蒲乃微草，露叶参差看仰俯。
世间安得有遗才，位置要须令得所。
治圃
作者：陆游
朝代：宋

槁蔓残芜满幽圃，多具鉏耰课僮竖；非惟吾圃要翦除，亦恐尔辈成惰窳。
老桂盘壑饱风霜，修篁当轩弄烟雨，一松孤立信豪杰，两槐对植如宾主。
珍禽拣枝春欲动，蠹穴扫空吾甚武。
蘼芜芽櫱已暗长，甘菊根芽亦潜吐，山姜涧蒲乃微草，露叶参差看仰俯。
世间安得有遗才，位置要须令得所。
治圃
作者：陆游
朝代：宋

槁蔓残芜满幽圃，多具锄耰课僮竖。非惟吾圃要剪除，亦恐尔辈成惰窳。老桂盘壑饱风霜，修篁当轩弄烟雨。一松孤立信豪杰，两槐对植如宾主。珍禽拣枝春欲动，蠹穴扫空吾甚武。蘼芜芽蘖已暗长，甘菊根芽亦潜吐。山姜涧蒲乃微草，露叶参差看仰俯。世间安得有遗才，位置要须令得所。
治心
作者：陆游
朝代：宋
体裁：古风

治心无他法，要使百念空。秋毫作其间，有若海飓风。飓风孰能止，三日力自穷。我徐蹑其后，杲杲日出东。向来一噫者，毕竟谁为雄。万里静海氛，一望开天容。会从安期生，高会蓬莱宫。
治心
作者：陆游
朝代：宋

治心无他法，要使百念空。秋毫作其间，有若海飓风。飓风孰能止，三日力自穷；我徐蹑其後，杲杲日出东。向来一噫者，毕竟谁为雄？万里静海氛，一望开天容。会从安期生，高会蓬莱宫。
沽埭西酒小酌
作者：陆游
朝代：宋
体裁：七言律诗

埭西小店酒新篘，一醉今朝觉易谋。从旷劫来俱有死，出青天外始无愁。功名未许妨高卧，风月犹能赋远游。造物向人元不薄，卷帘万顷镜湖秋。
泊三江口
作者：陆游
朝代：宋

迟明离武昌，薄暮次黄冈。
勿言触热行，一雨三日凉。
北窗荻萧萧，南窗江茫茫。
玄云一池墨，碧綫半篆香。
尚无车马尘，况復争夺场。
徐行勿挂帆，此乐殊未央。
泊三江口
作者：陆游
朝代：宋
体裁：古风

迟明离武昌，薄暮次黄冈。勿言触热行，一雨三日凉。北窗荻萧萧，南窗江茫茫。玄云一池墨，碧线半篆香。尚无车马尘，况复争夺场。徐行勿挂帆，此乐殊未央。
泊上虞县
作者：陆游
朝代：宋

鄞江久不到，乘兴偶东游。涨水崩沙岸，归云抱县楼。吟余声混混，梳罢发飕飕。喜见时平象，新丝入市稠。
泊上虞县
作者：陆游
朝代：宋

鄞江久不到，乘兴偶东游。
涨水崩沙岸，归云抱县楼。
吟余声混混，梳罢髮飕飕。
喜见时平象，新丝入市稠。
泊上虞县
作者：陆游
朝代：宋

鄞江久不到，乘兴偶东游。涨水崩沙岸，归云抱县楼。吟馀声混混，梳罢发飕飕。喜见时平象，新丝入市稠。
泊公安县
作者：陆游
朝代：宋

秦关蜀道何辽哉，公安渡头今始回。
无穷江水与天接，不断海风吹月来。
船窗帘捲萤火闹，沙渚露下苹花开。
少年许国忽衰老，心折柁楼长笛哀。
泊公安县
作者：陆游
朝代：宋

秦关蜀道何辽哉，公安渡头今始回。无穷江水与天接，不断海风吹月来。船窗帘捲萤火闹，沙渚露下蘋花开。少年许国忽衰老，心折柁楼长笛哀。
泊舟二首
作者：陆游
朝代：宋

蘸岸烟波舣画船，幅巾萧散饯流年。两行杨柳吹晴雪，只著啼莺未著蝉。湖水无风镜面平，巉巉倒影万峰青。放翁眼界便疏豁，过尽芦村泊蓼汀。
泊舟二首·其一
作者：陆游
朝代：宋

蘸岸烟波檥画船，幅巾萧散饯流年。
两行杨柳吹晴雪，只着啼莺未着蝉。
泊舟二首·其一
作者：陆游
朝代：宋

蘸岸烟波舣画船，幅巾萧散饯流年。两行杨柳吹晴雪，只著啼莺未著蝉。
泊舟二首·其二
作者：陆游
朝代：宋
体裁：七言绝句

湖水无风镜面平，巉巉倒影万峰青。放翁眼界便疏豁，过尽芦村泊蓼汀。
泊舟湖桥酒楼下
作者：陆游
朝代：宋

缥缈云边罨画楼，空濛雨外木兰舟。谁知老子清狂甚，独占城南十里秋。
泊舟湖桥酒楼下
作者：陆游
朝代：宋

缥缈云边罨画楼，空蒙雨外木兰舟。
谁知老子清狂甚，独占城南十里秋。
泊蕲口泛月猢中
作者：陆游
朝代：宋
体裁：五言律诗

炎天倦长路，月夕泛平湖。晃漾披银阙，清寒住玉壶。钓丝萦藻荇，蓬艇入菰蒲。自别蜻蜓浦，斯游十载无。
泊虎头滩下
作者：陆游
朝代：宋
体裁：七言绝句

大舟已泊灯火明，小舟犹行闻橹声。虎头崔嵬鹿角横，人生实难君勿轻。
法云僧房
作者：陆游
朝代：宋
体裁：七言律诗

八十衰翁有底忙，水边山际亦伥伥。清溪桥断舟横岸，小坞梅残雨渍香。数点青灯经野市，一炉软火宿僧房。自嫌尚有人间念，却为春寒怯夜长。
法云僧房
作者：陆游
朝代：宋

八十衰翁有底忙？水边山际亦伥伥。
清溪桥断舟横岸，小坞梅残雨渍香。
数点青灯经野市，一炉软火宿僧房。
自嫌尚有人间念，却为春寒怯夜长。
法云孚上座求诗
作者：陆游
朝代：宋

老人痴钝避嫌猜，终日柴门闭不开。
堪笑山僧能好事，乞碑纔去觅诗来。
法云寺
作者：陆游
朝代：宋
体裁：五言律诗

不到法云久，秋高初一来。厨供菰白美，池蘸水红开。桥畔逢游衲，云边数过桅。同游恨归早，珍重约寻梅。
法云寺
作者：陆游
朝代：宋

勾践旧国古会稽，南山拥郭分东西。
城门大路引绳直，西走百里皆平堤。
客行欲晓到梅市，喔喔尚听城中鷄。
法云古寺临大泽，风皱百顷青玻璃。
迎来送往此其地，素壁时见前人题。
乖离会合浩莫计，历观名氏空含凄。
山僧惯见为客嘆，荣悴从来如夜旦。
明年吾楼插天半，世事君须倚阑看。
法云寺
作者：陆游
朝代：宋

勾践旧国古会稽，南山拥郭分东西。城门大路引绳直，西走百里皆平堤。客行欲晓到梅市，喔喔尚听城中鸡。法云古寺临大泽，风皱百顷青玻璃。迎来送往此其地，素壁时见前人题。乖离会合浩莫计，历观名氏空含凄。山僧惯见为客叹，荣悴从来如夜旦。明年吾楼插天半，世事君须倚阑看。
法云寺
作者：陆游
朝代：宋

勾践旧国古会稽，南山拥郭分东西，城门大路引绳直，西走百里皆平堤。
客行欲晓到梅市。
喔喔尚听城中鸡。
法云古寺临大泽，风皱百顷青玻璃。
迎来送往此其地，素壁时见前人题。
乖离会合浩莫计，历观名氏空含凄。
山僧惯见为客叹，荣悴从来如夜旦。
明年吾栖插天半，世事君须倚阑看。
法云寺
作者：陆游
朝代：宋

法云古兰若，西走钱塘路。帆影梅市桥，人语柯山聚。吾家昔为邻，来往无晨暮。十世三百年，散徙非复故。修廊与广殿，亦已化烟雾。经营久不倦，大体始略具。钟鱼以时鸣，轩槛有幽趣。中庭扫芜秽，断碣起颠仆。老我绝世缘，随身惟两屦。愿言治北窗，寂寞同子住。
法云寺
作者：陆游
朝代：宋

法云古兰若，西走钱塘路。
帆影梅市桥，人语柯山聚。
吾家昔为邻，来往无晨暮。
十世三百年，散徙非復故。
修廊与广殿，亦已化烟雾。
经营久不倦，大体始略具。
钟鱼以时鸣，轩槛有幽趣。
中庭扫芜秽，断碣起颠仆。
老我绝世缘，随身惟两屦。
愿言治北窗，寂寞同子住。
法云寺上座求诗
作者：陆游
朝代：宋
体裁：七言绝句

老人痴钝避嫌猜，终日柴门闭不开。堪笑山僧能好事，乞碑才去觅诗来。
法宝琏师求竹轩诗
作者：陆游
朝代：宋
体裁：七言绝句

南轩竹色映溪光，不减吾州五月凉。犹恨秋来鸥鹭少，须君更为筑横塘。
泛三江海浦
作者：陆游
朝代：宋
体裁：七言律诗

鳌负三山碧海秋，龙骧万斛放翁游。少舒我辈胸中气，一扫群儿分外愁。醉斩长鲸倚天剑，笑凌骇浪济川舟。悠然高咏平生事，龌龊宁能老故丘。
泛富春江
作者：陆游
朝代：宋

双橹揺江迭鼓催，伯符故国喜重来。
秋山断处望渔浦，晓日昇时离钓台。
官路已悲捐岁月，客衣仍悔犯风埃。
还家正及鸡豚社，剩伴邻翁笑口开。
泛富春江
作者：陆游
朝代：宋
体裁：七言律诗

双橹摇江叠鼓催，伯符故国喜重来。秋山断处望渔浦，晓日升时离钓台。官路已悲捐岁月，客衣仍悔犯风埃。还家正及鸡豚社，剩伴邻翁笑口开。
泛小舟姑孰溪口
作者：陆游
朝代：宋

姑溪绿可染，小艇追晚凉。
棹进破树影，波动揺星芒。
荻深渔火明，风远水草香。
尚想锦袍公，醉眼隘八荒。
坡陀青山冢，断碣卧道旁。
怅望不可逢，乘云游帝乡。
泛小舟姑孰溪口
作者：陆游
朝代：宋

姑溪绿可染，小艇追晚凉。棹进破树影，波动摇星芒。荻深渔火明，风远水草香。尚想锦袍公，醉眼隘八荒。坡陀青山冢，断碣卧道旁。怅望不可逢，乘云游帝乡。
泛小舟姑熟溪口
作者：陆游
朝代：宋

姑溪绿可染，小艇追晚凉。棹进破树影，波浪摇星芒。荻深渔火明，风远水草香。尚想锦袍公，醉眼隘八荒。坡陀青山冢，断碣卧道旁，怅望不可逢。乘云游帝乡，
泛湖
作者：陆游
朝代：宋

白鹭双飞导我前，自疑身是水中仙。
放舟汉客樵风裏，掷钓秦皇酒瓮边。
山寺云间传讲鼓，渔家浦口起炊烟。
箇中得意君知否，买尽烟波不用钱。
泛湖
作者：陆游
朝代：宋

白鹭双飞导我前，自疑身是水中仙。放舟汉客樵风里，掷钓秦皇酒瓮边。山寺云间传讲鼓，渔家浦口起炊烟。个中得意君知否，买尽烟波不用钱。
泛湖
作者：陆游
朝代：宋

白鹭双飞导我前，自疑身是水中仙。
放舟汉客樵风里，掷钓秦皇酒瓮边。
山寺云间传讲鼓，渔家浦口起炊烟。
个中得意君知否？买尽烟波不用钱。
泛湖
作者：陆游
朝代：宋
体裁：七言绝句

笔床茶灶钓鱼竿，潋潋平湖淡淡山。浪说枕戈心万里，此身常在水云间。
泛湖
作者：陆游
朝代：宋

笔床茶竈钓鱼竿，潋潋平湖淡淡山。
浪说枕戈心万里，此身常在水云间。
泛湖上云门
作者：陆游
朝代：宋

三百里湖秋渺然，是间可以着钓船。
浩歌莫过石帆下，烂醉夜泊樵风边。
茫茫沙月忽侧堕，袅袅山气时孤鶱。
冥鸿远举谢斯世，白鸥自放全其天。
幽栖幸脱市朝械，捷径那着功名鞭。
人生各自适意耳，稷禹巢许知谁贤。
泛湖上云门
作者：陆游
朝代：宋

三百里湖秋渺然，是间可以著钓船。
浩歌暮过石帆下，烂醉夜泊樵风边。
茫茫沙月忽侧堕，袅袅山气时孤骞。
冥鸿远举谢斯世，白鸥自放全其天。
幽栖幸脱市朝械，捷径那著功名鞭。
人生各自适意耳，稷禹巢许知谁贤？
泛湖上云门
作者：陆游
朝代：宋

三百里湖秋渺然，是间可以著钓船。浩歌莫过石帆下，烂醉夜泊樵风边。茫茫沙月忽侧堕，袅袅山气时孤鶱。冥鸿远举谢斯世，白鸥自放全其天。幽栖幸脱市朝械，捷径那著功名鞭。人生各自适意耳，稷禹巢许知谁贤。
泛湖至东泾三首
作者：陆游
朝代：宋

春水六七里，夕阳三四家。儿童牧鹅鸭，妇女治桑麻。地僻衣巾古，年丰笑语哗。老夫维小艇，半醉摘藤花。湖光分别浦，岭路过前村。泉石相萦带，云烟互吐吞。耕犁无易业，邻曲有通婚。试觅诛茆地，吾将遗子孙。细细桃枝竹，疏疏麂眼篱。雪霜烧葑夜，月露采菱时。腰斧登山早，移罾出浦迟。关心尽幽事，恨汝不能诗。
泛湖至东泾三首·其一
作者：陆游
朝代：宋
体裁：五言律诗

春水六七里，夕阳三四家。儿童牧鹅鸭，妇女治桑麻。地僻衣巾古，年丰笑语哗。老夫维小艇，半醉摘藤花。
泛湖至东泾三首·其一
作者：陆游
朝代：宋

春水六七里，夕阳三四家。
儿童牧鹅鸭，妇女治桑麻。
地僻衣巾古，年丰笑语譁。
老夫维小艇，半醉摘藤花。
泛湖至东泾三首·其三
作者：陆游
朝代：宋

细细桃枝竹，疏疏麂眼篱。雪霜烧葑夜，月露采菱时。腰斧登山早，移罾出浦迟。关心尽幽事，恨汝不能诗。
泛湖至东泾三首·其三
作者：陆游
朝代：宋

细细桃枝竹，疏踈麂眼篱。
雪霜烧葑夜，月露采菱时。
腰斧登山早，移罾出浦迟。
关心尽幽事，恨汝不能诗。
泛湖至东泾三首·其二
作者：陆游
朝代：宋
体裁：五言律诗

湖光分别浦，岭路过前村。泉石相萦带，云烟互吐吞。耕犁无易业，邻曲有通婚。试觅诛茆地，吾将遗子孙。
泛溪船至巴东
作者：陆游
朝代：宋
体裁：五言律诗

溪船莫嫌迮，船迮始相宜。两桨行何驶，重滩过不知。荒村寇相县，破屋屈平祠。不奈新愁得，啼猿挂冷枝。
泛溪船至巴东
作者：陆游
朝代：宋

溪船莫嫌迮，船迮始相宜。两桨行何驶，重滩过不知。荒村寇相县，破屋屈平祠。不耐新愁得，啼猿挂冷枝。
泛瑞安江风涛贴然
作者：陆游
朝代：宋

俯仰两青空，舟行明镜中。蓬莱定不远，正要一帆风。
泛瑞安江风涛贴然
作者：陆游
朝代：宋

俯仰两青空，舟行明镜中。
蓬莱定不远，正要一颿风。
泛舟
作者：陆游
朝代：宋
体裁：五言律诗

去去泛轻舠，飘然兴自豪。叶凋山寺出，溪瘦石桥高。草径牛羊下，烟村鹳鹤号。还家一杯酒，未畏暮风饕。
泛舟
作者：陆游
朝代：宋

女墙齾齾带斜晖，短棹还从剡曲归。
木叶经霜浑欲尽，人家近水自相依。
逢迎俗客言多忤，颠沛穷途计易非。
雪裏闭门殊不恶，故貂虽弊胜无衣。
泛舟
作者：陆游
朝代：宋

女墙齾齾带斜晖，短棹还从剡曲归。木叶经霜浑欲尽，人家近水自相依。逢迎俗客言多忤，颠沛穷途计易非。雪里闭门殊不恶，故貂虽弊胜无衣。
泛舟
作者：陆游
朝代：宋

女墙齾齾带斜晖，短棹还从剡曲归。
林叶经霜浑欲尽，人家近水自相依。
逢迎俗客言多忤，颠沛穷途计易非。
雪里闭门殊不恶，故貂虽弊胜无衣。
泛舟
作者：陆游
朝代：宋
体裁：七言绝句

山照澄波䰀鬌青，新蒲梢上立蜻蜓。孤舟每为寻诗出，输与渔翁醉不醒。
泛舟
作者：陆游
朝代：宋

山照澄波发鬌青，新蒲梢上立蜻蜓。孤舟每为寻诗出，输与渔翁醉不醒。
泛舟
作者：陆游
朝代：宋

水乡元不减吴松，短棹沿洄野兴浓。郁郁冬青森翠葆，离离夜合散红茸。村深初度穿林笛，寺近先闻出坞钟。归路夕阳犹满岸，凭舷一笑览衰容。
泛舟
作者：陆游
朝代：宋

水乡元不减吴松，短棹沿洄野兴浓。
鬰鬰冬青森翠葆，离离夜合散红茸。
村深初度穿林笛，寺近先闻出坞钟。
归路夕阳犹满岸，凭舷一笑览衰容。
泛舟
作者：陆游
朝代：宋
体裁：五言律诗

水长芳洲没，风生钓艇横。偶寻东埭去，却作北村行。宿鸟昏方定，流萤雨更明。归来未觉晚，传漏下重城。
泛舟武夷九曲溪至六曲或云滩急难上遂回二首
作者：陆游
朝代：宋

暮年脚力倦跻攀，借得扁舟卧看山。怪怪奇奇何所似，绿萝溪入下牢关。一叶凌风入硖来，山童指点几崔嵬。急流勇退平生意，正要船从半道回。
泛舟武夷九曲溪至六曲或云滩急难上遂回二首·其一
作者：陆游
朝代：宋

暮年脚力倦跻攀，借得扁舟卧看山。
怪怪奇奇何所似，緑萝溪入下牢关。
泛舟武夷九曲溪至六曲或云滩急难上遂回二首·其一
作者：陆游
朝代：宋

暮年脚力倦跻攀，借得扁舟卧看山。怪怪奇奇何所似，绿萝溪入下牢关。
泛舟武夷九曲溪至六曲或云滩急难上遂回二首·其二
作者：陆游
朝代：宋
体裁：七言绝句

一叶凌风入硖来，山童指点几崔嵬。急流勇退平生意，正要船从半道回。
泛舟泽中夜归
作者：陆游
朝代：宋

无穷烟海接空濛，秦望稽山醉眼中。虹断已收千嶂雨，鹤归正驾九天风。渔舟容与横沙际，水鸟号鸣傍苇丛。兴尽还家忽三鼓，半轮残月斗杓东。
泛舟泽中夜归
作者：陆游
朝代：宋

无穷烟海接空蒙，秦望稽山醉眼中。
虹断已收千嶂雨，鹤归正驾九天风。
渔舟容与横沙际，水鸟号鸣傍苇丛。
兴尽还家忽三鼓，半轮残月斗杓东。
泛舟湖山间有感
作者：陆游
朝代：宋

我似人间不系舟，好风好月亦闲游。归来华表千年鹤，灭没烟波万里鸥。岁晚客貂那复叹，时艰嫠纬未忘忧。野人只欲安耕钓，江左夷吾可见不。
泛舟湖山间有感
作者：陆游
朝代：宋

我似人间不繫舟，好风好月亦闲游。
归来华表千年鹤，灭没烟波万里鸥。
岁晚客貂那復嘆，时艰嫠纬未忘忧。
野人只欲安耕钓，江左夷吾可见不。
泛舟自中堰入湖
作者：陆游
朝代：宋
体裁：五言律诗

水缩沙洲出，霜清木叶丹。鹭群横澹霭，鸦阵报初寒。冷落人情见，衰迟世念阑。惟留一句子，村舍话团圞。
泛舟至东村
作者：陆游
朝代：宋
体裁：五言律诗

野水如天远，渔舟似叶轻。飕飕风渐冷，淡淡月初生。沙际樵苏路，篱间语笑声。还家已薄暮，灯火照柴荆。
泛舟至蜻蜓浦小泊渔村
作者：陆游
朝代：宋
体裁：五言律诗

醉泛蜻蜓浦，咿哑一橹声。陂塘秋水瘦，墟落暮烟生。野店曾留醉，樵翁不记名。相逢虽惘惘，怀抱已先倾。
泛舟至蜻蜓浦小泊渔村
作者：陆游
朝代：宋

醉泛蜻蜓浦，咿哑一橹声。陂塘秋水瘦，墟落暮烟生。野店曾留醉，樵翁不记名。相逢虽惘惘，懹抱已先倾。
泛舟至近村茅徐两舍劳以尊酒
作者：陆游
朝代：宋

小舸悠扬亦乐哉！迢迢故取北村回。山从树外参差出，水自城阴曲折来。乐岁共忘东作苦，残租不待急符催。旧邻父老暌离久，唤取开颜把一杯。
泛舟至近村茅徐两舍劳以尊酒
作者：陆游
朝代：宋

小舸悠扬亦乐哉，迢迢故取北村回。
山从树外参差出，水自城阴曲折来。
乐岁共忘东作苦，残租不待急符催。
旧邻父老睽离久，唤取开颜把一杯。
泛舟至近村茅徐两舍劳以尊酒
作者：陆游
朝代：宋

小舸悠飏亦乐哉，迢迢故取北村回。山从树外参差出，水自城阴曲折来。乐岁共忘东作苦，残租不待急符催。旧邻父老睽离久，唤取开颜把一杯。
泛舟至镜湖旁小市
作者：陆游
朝代：宋

久着朝衫负此湖，扁舟剩喜补东隅。
市楼合乐醅新熟，寺壁残诗字欲无。
常日不堪愁宛转，此行犹得笑须臾。
夕阳鸥鹭皆相识，更觉人间是畏涂。
泛舟至镜湖旁小市
作者：陆游
朝代：宋
体裁：七言律诗

久著朝衫负此湖，扁舟剩喜补东隅。市楼合乐醅新熟，寺壁残诗字欲无。常日不堪愁宛转，此行犹得笑须臾。夕阳鸥鹭皆相识，更觉人间是畏涂。
泛舟至鲁墟
作者：陆游
朝代：宋
体裁：七言律诗

南荡东陂弄夕霏，葛巾鹤氅试秋衣。纤纤新月迎船出，两两珍禽背水飞。病思渐苏开酒戒，宦情已绝谢尘鞿。郊居是处堪乘兴，不怕城笳苦唤归。
泛舟观桃花
作者：陆游
朝代：宋

湖南小山花更多，不醉将如春色何！钓得鲜鳞堪斫脍，任教微雨湿渔蓑。
泛舟观桃花
作者：陆游
朝代：宋

种桃亦解比封君，世故纷纷寂不闻。
九转金丹应已熟。
全家仙去隐红云。
泛舟观桃花五首
作者：陆游
朝代：宋

花泾二月桃花发，霞照波心锦裹山。说与东风直须惜，莫吹一片落人间。桃源只在镜湖中，影落清波十里红。自别西川海棠后，初将烂醉荅春风。种桃亦解比封君，世故纷纷寂不闻。九转金丹应已熟，全家仙去隐红云。湖南小山花更多，不醉将如春色何。钓得鲜鳞堪斫脍，任教微雨湿渔蓑。邻曲一生花里活，村翁疑是古遗民。初来自被春留住，枉道当时为避秦。
泛舟观桃花五首·其一
作者：陆游
朝代：宋
体裁：七言绝句

花泾二月桃花发，霞照波心锦裹山。说与东风直须惜，莫吹一片落人间。
泛舟观桃花五首·其三
作者：陆游
朝代：宋

种桃亦解比封君，世故纷纷寂不闻。九转金丹应已熟，全家仙去隐红云。
泛舟观桃花五首·其三
作者：陆游
朝代：宋

种桃亦解比封君，世故纷纷寂不闻。
九转金丹应已熟，全家仙去隠红云。
泛舟观桃花五首·其二
作者：陆游
朝代：宋
体裁：七言绝句

桃源只在镜湖中，影落清波十里红。自别西川海棠后，初将烂醉荅春风。
泛舟观桃花五首·其五
作者：陆游
朝代：宋

邻曲一生花裏活，村翁疑是古遗民。
初来自被春留住，枉道当时为避秦。
泛舟观桃花五首·其五
作者：陆游
朝代：宋

邻曲一生花里活，村翁疑是古遗民。初来自被春留住，枉道当时为避秦。
泛舟观桃花五首·其四
作者：陆游
朝代：宋

湖南小山花更多，不醉将如春色何。
钓得鲜鳞堪斫脍，任教微雨湿渔簔。
泛舟观桃花五首·其四
作者：陆游
朝代：宋

湖南小山花更多，不醉将如春色何。钓得鲜鳞堪斫脍，任教微雨湿渔蓑。
泛舟过吉泽
作者：陆游
朝代：宋
体裁：七言律诗

萧萧菰蒲如荻林，五月已觉秋意深。烟波灭没有渔艇，浦溆飞鸣多水禽。稽山出云极奇变，陆子岸帻方微吟。一声菱唱起何许，洗尽万里功名心。
泛舟过吉泽
作者：陆游
朝代：宋

萧萧菰蒲如荻林，五月已觉秋意深。
烟波灭没有渔艇，浦漵飞鸣多水禽。
稽山出云极奇变，陆子岸帻方微吟。
一声菱唱起何许，洗尽万里功名心。
泛舟过金家埂赠卖薪王翁
作者：陆游
朝代：宋

水生浦漵多浮鸭，风急汀洲有断鸿。渺渺江天无限景，一时分付与樵翁。
泛舟过金家埂赠卖薪王翁四首
作者：陆游
朝代：宋

水生浦溆多浮鸭，风急汀洲有断鸿。渺渺江天无限景，一时分付与樵翁。老人不复事农桑，点数鸡豚亦未忘。洗脚上床真一快，稚孙渐长解烧汤。卖薪自可了盐酪，治地何妨栽果蔬。我老钝顽请半俸，此渠只有不能如。软炊豆饭可支日，厚絮布襦聊过冬。闾巷家家歌圣泽，子孙世世业春农。
泛舟过金家埂赠卖薪王翁四首·其一
作者：陆游
朝代：宋
体裁：七言绝句

水生浦溆多浮鸭，风急汀洲有断鸿。渺渺江天无限景，一时分付与樵翁。
泛舟过金家埂赠卖薪王翁四首·其三
作者：陆游
朝代：宋
体裁：七言绝句

卖薪自可了盐酪，治地何妨栽果蔬。我老钝顽请半俸，此渠只有不能如。
泛舟过金家埂赠卖薪王翁四首·其二
作者：陆游
朝代：宋

老人不复事农桑，点数鸡豚亦未忘。洗脚上床真一快，稚孙渐长解烧汤。
泛舟过金家埂赠卖薪王翁四首·其二
作者：陆游
朝代：宋

老人不復事农桑，点数鸡豚亦未忘。
洗脚上床真一快，稚孙渐长解烧汤。
泛舟过金家埂赠卖薪王翁四首·其四
作者：陆游
朝代：宋
体裁：七言绝句

软炊豆饭可支日，厚絮布襦聊过冬。闾巷家家歌圣泽，子孙世世业春农。
泝小江饭舟中
作者：陆游
朝代：宋

老作孤舟客，秋涛涨小江。
林昏见飞燐，村近有惊尨。
天阔三更月，篷低一尺窗。
鱼飱虽草草，聊喜到吾邦。
泝溪
作者：陆游
朝代：宋

射的峰前禹庙东，短蓬三扇卧衰翁。
闲携清圣浊贤酒，重试朝南暮北风。
水落痕留红蓼节，雨来声满绿蒲丛。
衝烟莫作匆匆去，拟看溪丁下钓筒。
泸州乱
作者：陆游
朝代：宋
体裁：古风

高寺坡前火照天，南定楼下血成川。从事横尸太守死，处处巷陌森戈鋋。此州雄跨西南边，平安烽火夜夜传。岂知痈疽溃在内，漫倚筑城如铁坚。从来守边要人望，纵有奸谋气先丧。即今死者端为谁，姓名至死无人知。
泸州乱
作者：陆游
朝代：宋

高寺坡前火照天，南定楼下血成川；从事横尸太守死，处处巷陌森戈鋋。此州雄跨西南边，平安烽火夜夜传；岂知痈疽溃在内，漫倚筑城如铁坚。从来守边要人望，纵有奸谋气先丧。即今死者端为谁？姓名至死无人知！
泸州使君岩在城南一里深三丈有泉出其左音中
作者：陆游
朝代：宋

云间刁斗过边州，沙际丘亭舣客舟。
涨水方忧三峡嶮，短筇犹作两岩游。
蛟龙矫矫拏云起，琴筑泠泠绕榻流。
未死人生谁料得，会来携客试茶瓯。
泸州使君岩在城南一里深三丈有泉出其左音中律吕木龙岩相距亦里许黄太史所尝游憩也
作者：陆游
朝代：宋

云间刁斗过边州，沙际丘亭舣客舟。
涨水方忧三峡崄，短笻犹作两岩游。
蛟龙矫矫拏云起，琴筑泠泠绕榻流。
未死人生谁料得，会来携客试茶瓯。
泸州使君岩在城南一里深三丈有泉出其左音中律吕木龙岩相距亦里许黄太史所尝游憩也
作者：陆游
朝代：宋

云间刁斗过边州，沙际丘亭舣客舟。涨水方忧三峡崄，短筇犹作两岩游。蛟龙矫矫拿云起，琴筑泠泠绕榻流。未死人生谁料得，会来携客试茶瓯。
泽居
作者：陆游
朝代：宋

泽居仅足不求余，旷快真同纵壑鱼。
平日酷憎蝇附骥，暮年肯作鹤乘车。
齿摇但煮岷山芋，眼涩惟观胄监书。
此际自应还往绝，本无心与俗人疏。
泽居
作者：陆游
朝代：宋

泽居仅足不求余，旷快真同纵壑鱼。平日酷憎蝇附骥，暮年肯作鹤乘车？齿摇但煮岷山芋，眼涩惟观胄监书。此际自应还往绝，本无心与俗人疏。
泽居
作者：陆游
朝代：宋

泽居仅足不求馀，旷快真同纵壑鱼。平日酷憎蝇附骥，暮年肯作鹤乘车。齿摇但煮岷山芋，眼涩惟观胄监书。此际自应还往绝，本无心与俗人疏。
洊饥之余复苦久雨感叹有作
作者：陆游
朝代：宋

道傍襁负去何之？积雨仍愁麦不支。
为国忧民空激烈，杀身报主已差池。
属餍糠麧犹多愧，徙倚柴荆只自悲。
十载西游无恶岁，羡他岷下足蹲鸱。
洞庭春色沁园春
作者：陆游
朝代：宋
体裁：词

壮岁文章，暮年勋业，自昔误人。算英雄成败，轩裳得失，难如人意，空丧天真。请看邯郸当日梦，待炊罢黄粱徐欠伸。方知道，许多时富贵，何处关身。人间定无可意，怎换得、玉鲙丝莼。且钓竿渔艇，笔床茶灶，闲听荷雨，一洗衣尘。洛水秦关千古后，尚棘暗铜驼空怆神。何须更，慕封侯定远，图像麒麟。
洪雅葛仙砚
作者：陆游
朝代：宋
体裁：古风

异砚出汉嘉，温润苍玉质。因形作兽背，得墨如点漆。才高德亦全，终月不更笔。蛮溪大沱辈，乌敢相甲乙。从我归吴中，略计将万日。摩拂不去手，有若琴在膝。名晦知者稀，体重盗计窒。惟当草太玄，不污管商术。
流年
作者：陆游
朝代：宋

冉冉流年迫耄期，心情渐减旧儿嬉。唾壶麈尾已从省，茶灶笔床犹自随。昨日客招东浦钓，今朝僧约北轩棋。敢将轻健誇邻里，一笑元知要及时。
流年
作者：陆游
朝代：宋

冉冉流年迫耄期，心情渐减旧儿嬉。
唾壶麈尾已从省，茶竈笔床犹自随。
昨日客招东浦钓，今朝僧约北轩棋。
敢将轻健夸邻里，一笑元知要及时。
流年
作者：陆游
朝代：宋

冉冉流年迫耄期，心情渐减旧儿嬉。
唾壼尘尾已从省，茶灶笔床犹自随。
昨日客招东浦钓，今朝僧约北轩棋。
敢将轻健夸邻里，一笑元知要及时。
流年
作者：陆游
朝代：宋
体裁：七言律诗

流年及耄敢前期，浮世如沤只自知。多贮闲愁持抵酒，剩游好景拟供诗。海东药到宽衰疾，岷下书稀怆别离。约束春盘莫草草，又当梅发两京时。
浣沙溪（南郑席上）
作者：陆游
朝代：宋

浴罢华清第二汤。红棉扑粉玉肌凉。娉婷初试藕丝裳。凤尺裁成猩血色，螭奁熏透麝脐香。水亭幽处捧霞觞。
浣溪沙
作者：陆游
朝代：宋

懒向沙头醉二瓶，唤君同赏小窗明。夕阳吹角最关情。忙日苦多闲日少，新愁常续旧愁生。客中无伴怕群行。
浣溪沙·和无咎韵
作者：陆游
朝代：宋

懒向沙头醉玉瓶。唤君同赏小窗明。夕阳吹角最关情。忙日苦多闲日少，新愁常续旧愁生。客中无伴怕君行。浴罢华清第二汤。红绵扑粉玉肌凉。娉婷初试藕丝裳。凤尺裁成猩血色，螭奁熏透麝脐香。水亭幽处捧霞觞。
浣溪沙·和无咎韵
作者：陆游
朝代：宋

懒向沙头醉玉瓶，唤君同赏小窗明。夕阳吹角最关情。忙日苦多闲日少，新愁常续旧愁生。客中无伴怕君行。
浣溪沙·懒向沙头醉玉瓶
作者：陆游
朝代：宋
体裁：词

懒向沙头醉玉瓶。唤君同赏小窗明。夕阳吹角最关情。忙日苦多闲日少，新愁常续旧愁生。客中无伴怕君行。
浣溪沙·浴罢华清第二汤
作者：陆游
朝代：宋
体裁：词

浴罢华清第二汤。红绵扑粉玉肌凉。娉婷初试藕丝裳。凤尺裁成猩血色，螭奁熏透麝脐香。水亭幽处捧霞觞。
浣溪沙和无咎韵
作者：陆游
朝代：宋

漫向寒炉醉玉瓶，唤君同赏小窗明。夕阳吹角最关情。忙日苦多闲日少，新愁常续旧愁生。客中无伴怕君行。
浣花女
作者：陆游
朝代：宋

江头女儿双髻丫，常随阿母供桑麻。当户夜织声咿哑，地炉豆䕸煎土茶。长成嫁与东西家，柴门相对不上车。青裙竹笥何所嗟，插髻灿灿牵牛花。城中妖姝脸如霞，争嫁官人慕高华。青骊一出天之涯，年年伤春抱琵琶。
浣花女
作者：陆游
朝代：宋

江头女儿双髻丫，常随阿母供桑麻。当户夜织声咿哑，地炉豆秸煎土茶。长成嫁与东西家，柴门相对不上车。青裙竹笥何所嗟，插髻烨烨牵牛花。城中妖姝脸如霞，争嫁官人慕高华。青骊一出天之涯，年年伤春抱琵琶。
浣花女
作者：陆游
朝代：宋

江头女儿双髻丫，常随阿母供桑麻。
当户夜织声咿哑，地炉豆𬝐煎土茶。
长成嫁与东西家，柴门相对不上车。
青裙竹笥何所嗟，插髻灿灿牵牛花。
城中妖姝脸如霞，争嫁官人慕高华。
青骊一出天之涯，年年伤春抱琵琶。
浣花赏梅
作者：陆游
朝代：宋

老子人间自在身，插梅不惜损乌巾。
春回积雪层冰裏，香动荒山野水滨。
带月一枝低弄影，背风千片远随人。
石家楼上贪吹笛，肯放朝朝玉树新。
浣花赏梅
作者：陆游
朝代：宋

老子人间自在身，插梅不惜损乌巾。春回积雪层冰里，香动荒山野水滨。带月一枝低弄影，背风千片远随人。石家楼上贪吹笛，肯放朝朝玉树新。
浪淘沙·丹阳浮玉亭席上作
作者：陆游
朝代：宋

绿树暗长亭，几把离尊。阳关常恨不堪闻。何况今朝秋色里，身是行人。清泪浥罗巾，各自消魂。一江离恨恰平分。安得千寻横铁锁，截断烟津？
浪淘沙令·丹阳浮玉亭席上作
作者：陆游
朝代：宋
体裁：词

绿树暗长亭。几把离尊。阳关常恨不堪闻。何况今朝秋色里，身是行人。清泪浥罗巾。各自消魂。一江离恨恰平分。安得千寻横铁锁，截断烟津。
浪迹
作者：陆游
朝代：宋
体裁：七言律诗

浪迹人间四十年，镜中不觉已华颠。山川惨澹秋多感，灯火青荧夜少眠。壮志已忘榆塞外，高情正在酒垆边。扁舟不恨无人识，且复长歌入暮烟。
浪迹
作者：陆游
朝代：宋

浪迹人间四十年，镜中不觉已华颠。
山川惨澹秋多感，灯火青荧夜少眠。
壮志已忘榆塞外，高情正在酒垆边。
扁舟不恨无人识，且復长歌入暮烟。
浮世
作者：陆游
朝代：宋
体裁：五言律诗

浮世如流水，滔滔日夜东。百年均梦寐，万古一虚空。青鸟来云外，铜驼卧棘中。相逢惟痛饮，令我忆无功。
浮生
作者：陆游
朝代：宋

浮生真是寄邮亭，短鬓匆匆失故青。睡少始知愁有力，病增方叹药无灵。谋生懒似逢秋燕，访旧疏于欲旦星。自笑若为销此恨，浊醪聊复倒馀瓶。
浮生
作者：陆游
朝代：宋

浮生真是寄邮亭，短鬓匆匆失故青。
睡少始知愁有力，病增方嘆药无灵。
谋生懒似逢秋燕，访旧疏于欲旦星。
自笑若为销此恨，浊醪聊復倒余瓶。
浮生
作者：陆游
朝代：宋

浮生过六十，百念已頽然。
独有躭书癖，犹同总角年。
横陈粝饭侧，朗诵短檠前。
不用嘲痴绝，儿曹尚可传。
浮生
作者：陆游
朝代：宋

浮生过六十，百念已颓然。独有耽书癖，犹同总角年。横陈粝饭侧，朗诵短檠前。不用嘲痴绝，儿曹尚可传。
浮生
作者：陆游
朝代：宋

浮生过六十，百念已颓然；独有枕书癖，犹同总角年。横陈粝饭侧，朗诵短檠前。不用嘲痴绝，儿曹尚可传。
浴罢
作者：陆游
朝代：宋
体裁：五言律诗

浴罢淡无事，出门随意行。相如知渴减，叔宝觉神清。新月参差影，残蝉断续声。踌蹰遂忘去，风露欲三更。
浴罢
作者：陆游
朝代：宋

浴罢西轩物色幽，卧看香雾上衣篝。半廊月白初侵夜，一叶桐飞忽报秋。老觉年光殊衮衮，病知心事断悠悠。碧筒且作池边醉，玉色新醅手自篘。
浴罢
作者：陆游
朝代：宋

浴罢西轩物色幽，卧看香雾上衣篝。半廊月白初侵夜，一叶桐飞忽报秋。老觉年光殊衮衮，病知心事断悠悠。碧筩且作池边醉，玉色新醅手自篘。
浴罢闲步门外而归
作者：陆游
朝代：宋

两扇荆扉数掩篱，幽人浴罢得娱嬉。南临大泽风来远，东限连山月出迟。沙上无泥藤屦健，水边弄影葛巾攲。径归却就东窗卧，要及蝉声未歇时。
浴罢闲步门外而归
作者：陆游
朝代：宋

两扇荆扉数掩篱，幽人浴罢得娱嬉。南临大泽风来远，东限连山月出迟。沙上无泥藤屦健，水边弄影葛巾欹。径归却就东窗卧，要及蝉声未歇时。
海上作
作者：陆游
朝代：宋
体裁：七言绝句

厌逐纷纷儿女曹，挂帆江海寄吾豪。鲸吞鼍作浑闲事，要看秋涛天际高。
海中醉题时雷雨初霁天水相接也
作者：陆游
朝代：宋

羁游那复恨，奇观有南溟。浪蹴半空白，天梁无尽青。吐吞交日月，澒洞战雷霆。醉後吹横笛，鱼龙亦出听。
海中醉题时雷雨初霁天水相接也
作者：陆游
朝代：宋

羁游那复恨，奇观有南溟。浪蹴半空白，天浮无尽青。吐吞交日月，澒洞战雷霆。醉后吹横笛，鱼龙亦出听。
海中醉题时雷雨初霁天水相接也
作者：陆游
朝代：宋

羁游那復恨，奇观有南溟。
浪蹴半空白，天浮无尽青。
吐吞交日月，澒洞战雷霆。
醉后吹横笛，鱼龙亦出听。
海山
作者：陆游
朝代：宋
体裁：七言绝句

补落迦山访旧游，庵摩勒果隘中州。秋涛无际明人眼，更作津亭半日留。
海棠
作者：陆游
朝代：宋

今日春已半，风雨停出游。瓶中海棠花，数酌相献酬。尚想锦官城，花时乐事稠。金鞭过南市，红烛宴西楼。千林誇盛丽，一枝赏纤柔。狂吟恨未工，烂醉死即休。那知茅檐底，白发见花愁。花亦如病姝，掩抑向客羞。尤物终动人，要非桃杏俦。东风万里恨，浩荡不可收。
海棠
作者：陆游
朝代：宋

今日春已半，风雨停出游。
缾中海棠花，数酌相献酬。
尚想锦官城，花时乐事稠。
金鞭过南市，红烛宴西楼。
千林夸盛丽，一枝赏纤柔。
狂吟恨未工，烂醉死即休。
那知茅檐底，白发见花愁。
花亦如病姝，掩抑向客羞。
尤物终动人，要非桃杏俦。
东风万里恨，浩荡不可收。
海棠
作者：陆游
朝代：宋

今日春已半，风雨停出游。
缾中海棠花，数酌相献酬。
尚想锦官城，花时乐事稠。
金鞭过南市，红烛宴西楼。
千林夸盛丽，一枝赏纤柔。
狂吟恨未工，烂醉死即休。
那知茅檐底，白髮见花愁。
花亦如病姝，掩抑向客羞。
尤物终动人，要非桃杏俦。
东风万里恨，浩荡不可收。
海棠
作者：陆游
朝代：宋

月下看荼䕷，烛下看海棠。
此是看花法，不可轻传扬。
荼䕷暗处看，纷纷满架雪。
海棠明处看，滴滴万点血。
海棠
作者：陆游
朝代：宋

月下看荼蘼，烛下看海棠。此是看花法，不可轻传扬。荼蘼暗处看，纷纷满架雪。海棠明处看，滴滴万点血。
海棠
作者：陆游
朝代：宋

月下看荼醾，烛下看海棠。
此是看花法，不可轻傳扬。
荼醾暗处看，纷纷满架雪。
海棠明处看，滴滴万点血。
海棠
作者：陆游
朝代：宋

谁道名花独故宫，东城盛丽足争雄。横陈锦障阑干外，尽吸红云酒盏中。贪看不辞持夜烛，倚狂直欲擅春风。拾遗旧咏悲零落，瘦损腰围拟未工。
海棠
作者：陆游
朝代：宋

谁道名花独故宫，东城盛丽足争雄。
横陈锦障阑干外，尽吸红云酒醆中。
贪看不辞持夜烛，倚狂直欲擅春风。
拾遗旧咏悲零落，瘦损腰围拟未工。
海棠二首
作者：陆游
朝代：宋

十里迢迢望碧鸡，一城晴雨不曾齐。今朝未得平安报，便恐飞红已作泥。蜀地名花擅古今，一枝气可压千林。讥弹更到无香处，常恨人言太刻深。
海棠二首·其一
作者：陆游
朝代：宋

十里迢迢望碧鷄，一城晴雨不曾齐。
今朝未得平安报，便恐飞红已作泥。
海棠二首·其一
作者：陆游
朝代：宋
体裁：七言绝句

十里迢迢望碧鸡，一城晴雨不曾齐。今朝未得平安报，便恐飞红已作泥。
海棠二首·其二
作者：陆游
朝代：宋
体裁：七言绝句

蜀地名花擅古今，一枝气可压千林。讥弹更到无香处，常恨人言太刻深。
海棠图
作者：陆游
朝代：宋
体裁：五言律诗

人间奇草木，天必付名流。菊待陶元亮，竹须王子猷。我为西蜀客，辱与海棠游。再见应无日，开图特地愁。
海棠歌
作者：陆游
朝代：宋

我初入蜀鬓未霜，南充樊亭看海棠。
当时已谓目未睹，岂知更有碧鷄坊。
碧鷄海棠天下绝，枝枝似染猩猩血。
蜀姬艷粧肯让人，花前顿觉无颜色。
扁舟东下八千里，桃李真成仆奴尔。
若使海棠根可移，扬州芍药应羞死。
风雨春残杜鹃哭，夜夜寒衾梦还蜀。
何从乞得不死方，更看千年未为足。
海棠歌
作者：陆游
朝代：宋

我初入蜀鬓未霜，南充樊亭看海棠。当时已谓目未睹，岂知更有碧鸡坊。碧鸡海棠天下绝，枝枝似染猩猩血。蜀姬艳妆肯让人，花前顿觉无颜色。扁舟东下八千里，桃李真成仆奴尔。若使海棠根可移，扬州芍药应羞死。风雨春残杜鹃哭，夜夜寒衾梦还蜀。何从乞得不死方，更看千年未为足。
海棠歌
作者：陆游
朝代：宋

我初入蜀鬓未霜，南充樊亭看海棠；当时已谓目未睹，岂知更有碧鸡坊。
碧鸡海棠天下绝，枝枝似染猩猩血；蜀姬艳妆肯让人，花前顿觉无颜色。
扁舟东下八千里，桃李真成仆奴尔。
若使海棠根可移，扬州芍药应羞死。
风雨春残杜鹃哭，夜夜寒衾梦还蜀。
何从乞得不死方，更看千年未为足。
海气
作者：陆游
朝代：宋

浴罢来水浒，适有渔舟横。浩然纵棹去，漫漫菰蒲声。海祲乃尔奇，万象空际生。骖驔牧龙马，夭矫腾蛟鲸。或如搴大旗，或如执长兵。我欲记其变，忽已天宇清。成坏须臾间，使我叹且惊。世事正如此，何者非强名。
海气
作者：陆游
朝代：宋

浴罢来水浒，适有渔舟横。
浩然纵棹去，漫漫菰蒲声。
海祲乃尔奇，万象空际生。
骖驔牧龙马，夭矫腾蛟鲸。
或如搴大旗，或如执长兵。
我欲记其变，忽已天宇清。
成坏须臾间，使我嘆且惊。
世事正如此，何者非强名。
海气
作者：陆游
朝代：宋

浴罢来水浒，适有渔舟横。浩然纵棹去，漫漫菰蒲声。海祲乃尔奇，万象空际生；骖驔牧龙马，夭矫腾蛟鲸，或如搴大旗，或如执长兵。我欲记其变，忽已天宇清。成坏须臾间，使我叹且惊。世事正如此，何者非强名？
涂毒策禅师真赞二首·其二
作者：陆游
朝代：宋

涂毒不自讚，留待三山老。
试问卿上人，讚好莫讚好。
海中忽起劫初风，北斗柄折须弥倒。
涂毒策禅师真赞二首·其二
作者：陆游
朝代：宋

涂毒不自赞，留待三山老。试问卿上人，赞好莫赞好。海中忽起劫初风，北斗柄折须弥倒。
消摇
作者：陆游
朝代：宋

莫笑茆檐陋，消摇遂野情。遇魔增道力，因病悟浮生。谋食凭长鑱，论交得短檠。不知从此去，几见雁南征？
消摇
作者：陆游
朝代：宋
体裁：五言律诗

莫笑茆檐陋，消摇遂野情。遇魔增道力，因病悟浮生。谋食凭长镵，论交得短檠。不知从此去，几见雁南征。
涉溪
作者：陆游
朝代：宋
体裁：五言绝句

挥汗欲成雨，聚蚊真若雷。山翁在何许，赤脚步溪来。
涉溪
作者：陆游
朝代：宋

挥汗欲成雨，聚蟁真若雷。
山翁在何许，赤脚步溪来。
涉白马渡慨然有怀
作者：陆游
朝代：宋

我马顾影嘶，忽涉白马津。
虽非黄河上，抚事犹悲辛。
太行之下吹战尘，燕南赵北空无人。
袁曹百战相持处，犬羊堂堂自来去。
涉白马渡慨然有怀
作者：陆游
朝代：宋

我马顾影嘶，忽涉白马津。虽非黄河上，抚事犹悲辛。太行之下吹虏尘，燕南赵北空无人。袁曹百战相持处，犬羊堂堂自来去。
涟漪亭赏梅
作者：陆游
朝代：宋

判为梅花倒玉卮，故人幽梦忆疏篱。写真妙绝横窗影，彻骨清寒蘸水枝。苦节雪中逢汉使，高标泽畔见湘累。诗成怯为花拈出，万斛尘襟我自知。
涟漪亭赏梅
作者：陆游
朝代：宋

判为梅花倒玉卮，故山幽梦忆疏篱。写真妙绝横窗影，彻骨清寒蘸水枝。苦节雪中逢汉使，高标泽畔见湘累。诗成怯为花拈出，万斛尘襟我自知。
涟漪亭赏梅
作者：陆游
朝代：宋

判为梅花倒玉巵，故山幽梦忆疏篱。
写真妙绝横窗影，彻骨清寒蘸水枝。
苦节雪中逢汉使，高标泽畔见湘纍。
诗成怯为花拈出，万斛尘襟我自知。
涧松
作者：陆游
朝代：宋

药出山来为小草，楸成树后困长藤。涧松郁郁何劳叹，却是人间奈废兴。
涧松
作者：陆游
朝代：宋

药出山来为小草，楸成树后困长藤。
涧松郁郁何劳嘆，却是人间奈废兴。
涧松
作者：陆游
朝代：宋

药出山来为小草，楸成树後困长藤。涧松郁郁何劳叹，却是人间奈废兴。
涪州
作者：陆游
朝代：宋
体裁：七言律诗

古垒西偏晓系舟，倚栏搔首思悠悠。欲营丹灶竟无地，不见荔枝空远游。官道近江多乱石，人家避水半危楼。使君不用勤留客，瘴雨蛮云我欲愁。
涪州
作者：陆游
朝代：宋

古垒西偏晓繫舟，倚栏搔首思悠悠。
欲营丹竈竟无地，不见荔枝空远游。
官道近江多乱石，人家避水半危楼。
使君不用勤留客，瘴雨蛮云我欲愁。
涪州道中
作者：陆游
朝代：宋
体裁：五言律诗

远客喜归路，清游逾昔闻。雨添山翠重，舟压浪花分。洛叟经名世，张侯勇冠军。怀人不可觌，袖手对炉熏。
深居
作者：陆游
朝代：宋

作吏难堪簿领迷，深居聊复学幽栖。病来酒户何妨小，老去诗名不厌低。零落野云寒傍水，霏微山雨晚成泥。自怜甫里家风在，小摘残蔬绕废畦。
深居
作者：陆游
朝代：宋

作吏难堪簿领迷，深居聊复学幽栖。
病来酒户何妨小，老去诗名不厌低。
零落野云寒傍水，霏微山雨晚成泥。
自怜甫里家风在，小摘残蔬遶废畦。
深居
作者：陆游
朝代：宋

作吏难堪簿领迷，深居聊復学幽栖。
病来酒户何妨小，老去诗名不厌低。
零落野云寒傍水，霏微山雨晚成泥。
自怜甫里家风在，小摘残蔬遶废畦。
清商怨·葭萌驿作
作者：陆游
朝代：宋
体裁：词

江头日暮痛饮。乍雪晴犹凛。山驿凄凉，灯昏人独寝。鸳机新寄断锦。叹往事、不堪重省。梦破南楼，绿云堆一枕。
清明
作者：陆游
朝代：宋
体裁：五言律诗

气候江吴异，清明乃尔寒。老增丘墓感，贫苦道途难。燕子家家入，梨花树树残。一春回首尽，怀抱若为宽。
清明
作者：陆游
朝代：宋

气候江吴异，清明乃尔寒！老增丘墓感，贫苦道途难。燕子家家入，梨花树树残。一春回首尽，怀抱若为宽？
清暑
作者：陆游
朝代：宋

穿竹清我魂，散发吹我顶。虚窗听鸣蝉，小槛看汲井。扫地长物空，漱泉齿颊冷。厨人具浆粉，童子煮山茗。微云未必雨，且喜收树影。残书置不视，乐此清昼永。既夕即榜舟，门外绿千顷。世事何足论，平生慕箕颍。
清暑
作者：陆游
朝代：宋

穿竹清我魂，散髮吹我顶。
虚窗听鸣蝉，小槛看汲井。
扫地长物空，漱泉齿颊冷。
厨人具浆粉，童子煮山茗。
微云未必雨，且喜收树影。
残书置不视，乐此清昼永。
既夕即榜舟，门外绿千顷。
世事何足论，平生慕箕颍。
清都行
作者：陆游
朝代：宋

积两初收晓寒重，野人忽作清都梦。宫墙柳色绿如染，仰视修门岌飞动。元章久已葬岷山，安得翩翩并驰鞚？春光如昔交旧少，肺肝欲写谁堪共？颇闻天阍有疑事，通明殿下方佥议。约君切勿负初心，天上人间均一是。
清都行
作者：陆游
朝代：宋
体裁：古风

积雨初收晓寒重，野人忽作清都梦。宫墙柳色绿如染，仰视修门岌飞动。元章久已葬岷山，安得翩翩并驰鞚。春光如昔交旧少，肺肝欲写谁堪共。颇闻天阍有疑事，通明殿下方佥议。约君切勿负初心，天上人间均一是。
渔家
作者：陆游
朝代：宋
体裁：七言律诗

江上渔家水蘸扉，闲云片片傍苔矶。钓收鹭下虚舟立，桥断僧寻别径归。海近冈峦多迤逦，天寒雾雨正霏微。羊裘老作桐江叟，点检初心幸未违。
渔家傲·东望山阴何处是
作者：陆游
朝代：宋

东望山阴何处是？
往来一万三千里。
写得家书空满纸！
流清泪，
书回已是明年事。
寄语红桥桥下水，
扁舟何日寻兄弟？
行遍天涯真老亦！
愁无寐，
鬓丝几缕茶烟里。
渔家傲·寄仲高
作者：陆游
朝代：宋

东望山阴何处是？往来一万三千里。写得家书空满纸。流清泪，书回已是明年事。寄语红桥桥下水，扁舟何日寻兄弟？行遍天涯真老矣。愁无寐，鬓丝几缕茶烟里。
渔家傲寄仲高
作者：陆游
朝代：宋
体裁：词

东望山阴何处是。往来一万三千里。写得家书空满纸。流清泪。书回已是明年事。寄语红桥桥下水。扁舟何日寻兄弟。行遍天涯真老矣。愁无寐。鬓丝几缕茶烟里。
渔扉
作者：陆游
朝代：宋

湖上千峰翠作围，正应佳处着渔扉。
迂疏自计难谋食，老病谁令未拂衣。
万里沧波鸥乍没，千年华表鹤重归。
一盂粟饭吾何恨，自古高人有采薇。
渔扉
作者：陆游
朝代：宋

湖上千峰翠作围，正应佳处著渔扉。迂疏自计难谋食，老病谁令未拂衣。万里沧波鸥乍没，千年华表鹤重归。一盂粟饭吾何恨，自古高人有采薇。
渔扉
作者：陆游
朝代：宋

湖上千峰翠作围，正应佳处著渔扉。
迂疏自计难谋食，老病谁令未拂衣？万里沧波鸥乍没，千年华表鹤重归。
一盂粟饭吾何恨，自古高人有采薇。
渔扉
作者：陆游
朝代：宋

蜻蜓浦上一渔扉，回首人间万事非。
卖药山城携鹤去，看碑野寺策馿归。
偶因束带悲腰减，常为梳头感髮稀。
午睡定知无客搅，曲肱闲看雨霏霏。
渔扉
作者：陆游
朝代：宋

蜻蜓浦上一渔扉，回首人间万事非。卖药山城携鹤去，看碑野寺策驴归。偶因束带悲腰减，常为梳头感发稀。午睡定知无客搅，曲肱闲看雨霏霏。
渔歌
作者：陆游
朝代：宋
体裁：七言绝句

斜阳收尽暮烟青，袅袅渔歌起远汀。商略野人何所恨，数声哀绝不堪听。
渔浦二首
作者：陆游
朝代：宋

桐庐处处是新诗，渔浦江山天下稀。安得移家常住此，随潮入县伴潮归。渔翁持鱼叩舷卖，炯炯绿瞳双脸丹。我欲从之逝已远，菱歌一曲暮江寒。
渔浦二首·其一
作者：陆游
朝代：宋
体裁：七言绝句

桐庐处处是新诗，渔浦江山天下稀。安得移家常住此，随潮入县伴潮归。
渔浦二首·其二
作者：陆游
朝代：宋

渔翁持鱼叩舷卖，炯炯緑瞳双脸丹。
我欲从之逝已远，菱歌一曲暮江寒。
渔浦二首·其二
作者：陆游
朝代：宋
体裁：七言绝句

渔翁持鱼叩舷卖，炯炯绿瞳双脸丹。我欲从之逝已远，菱歌一曲暮江寒。
渔父
作者：陆游
朝代：宋

千钱买一舟，百钱买两桨。朝看潮水落，暮看潮水长。持鱼换盐酪，县郭时下上。亦或得浊醪，不复计瓶盎。浩歌忘远近，醉梦堕莽苍。玄真不可逢，悠然寄遐想。
渔父
作者：陆游
朝代：宋

千钱买一舟，百钱买两桨。朝看潮水落，暮看潮水长。持鱼换盐酪，县郭时下上。亦或得浊醪，不复计瓶盎，浩歌忘远近，醉梦堕莽苍。玄真不可逢，悠然寄遐想。
渔父
作者：陆游
朝代：宋

千钱买一舟，百钱买两桨。
朝看潮水落，暮看潮水长。
持鱼换盐酪，县郭时下上。
亦或得浊醪，不復计瓶盎。
浩歌忘远近，醉梦堕莽苍。
玄真不可逢，悠然寄遐想。
渔父
作者：陆游
朝代：宋

数十年来一短蓑，死期未到且婆娑。
敲门赊酒常酣醉，举纲无鱼亦浩歌。
片月又生红蓼岸，孤舟常占白鸥波。
人间各自生涯别，文叔君房媿汝多。
渔父
作者：陆游
朝代：宋

楚江茫茫新雨霁，残云蹙作鱼鳞细。
老翁短楫去若飞，我欲从之已天际。
从之不可况共语，醉眼知渠轻一世。
直鈎去饵五十年，此意宁为得鱼计。
渔父
作者：陆游
朝代：宋

楚江茫茫新雨霁，残云蹙作鱼鳞细。
老翁短楫去若飞，我欲从之已天际。
从之不可况共语，醉眼知渠轻一世。
直钓去饵五十年，此意宁为得鱼计！
渔父
作者：陆游
朝代：宋

楚江茫茫新雨霁，残云蹙作鱼鳞细。老翁短楫去若飞，我欲从之已天际。从之不可况共语，醉眼知渠轻一世。直钩去饵五十年，此意宁为得鱼计。
渔父
作者：陆游
朝代：宋

食箪虽薄尚羹藜，且喜今朝酒价低。
一棹每随潮上下，数家相望埭东西。
团团箬笠偏宜雨，策策芒鞋不怕泥。
应笑漆园多事在，本来无物更谁齐？
渔父·渔歌子
作者：陆游
朝代：宋
体裁：词

石帆山下雨空濛。
三扇香新翠箬篷。
苹叶绿，蓼花红。
回首功名一梦中。
渔父·渔歌子·石帆山下雨空蒙
作者：陆游
朝代：宋

石帆山下雨空蒙。
三扇香新翠箬篷。
苹叶绿，蓼花红。
回首功名一梦中。
渔父·渔歌子·镜湖俯仰两青天
作者：陆游
朝代：宋
体裁：词

镜湖俯仰两青天。万顷玻璃一叶船。拈棹舞，拥蓑眠。不作天仙作水仙。
渔父·湘湖烟雨长菁丝
作者：陆游
朝代：宋

湘湖烟雨长菁丝，
菰米新炊滑上匙。
云散后，月斜时，
潮落舟横醉不知。
渔父·石帆山下雨空濛
作者：陆游
朝代：宋

石帆山下雨空濛，
三扇香新翠箬篷。
蘋叶绿，蓼花红，
回首功名一梦中。
渔父二首
作者：陆游
朝代：宋

食箪虽薄尚羹藜，且喜今朝酒价低。一棹每随潮上下，数家相望埭东西。团团箬笠偏宜雨，策策芒鞋不怕泥。应笑漆园多事在，本来无物更谁齐。数十年来一短蓑，死期未到且婆娑。敲门赊酒常酣醉，举网无鱼亦浩歌。片月又生红蓼岸，孤舟常占白鸥波。人间各自生涯别，文叔君房愧汝多。
渔父二首·其一
作者：陆游
朝代：宋
体裁：七言律诗

食箪虽薄尚羹藜，且喜今朝酒价低。一棹每随潮上下，数家相望埭东西。团团箬笠偏宜雨，策策芒鞋不怕泥。应笑漆园多事在，本来无物更谁齐。
渔父二首·其二
作者：陆游
朝代：宋
体裁：七言律诗

数十年来一短蓑，死期未到且婆娑。敲门赊酒常酣醉，举网无鱼亦浩歌。片月又生红蓼岸，孤舟常占白鸥波。人间各自生涯别，文叔君房愧汝多。
渔翁
作者：陆游
朝代：宋

江头渔家结茆庐，青山当门画不如。江烟淡淡雨疏疏，老翁破浪行捕鱼。恨渠生来不读书，江山如此一句无。我亦衰迟惭笔力，共对江山三叹息。
渔翁
作者：陆游
朝代：宋

江头渔家结茆庐，青山当门画不如。
江烟淡淡雨疏疏，老翁破浪行捕鱼。
恨渠生来不读书，江山如此一句无。
我亦衰迟惭笔力，共对江山三嘆息。
渔翁二首
作者：陆游
朝代：宋

船入芦花日暮时，双瞳炯炯鬓如丝。世间岂少磻溪叟，老向烟波人不知。文叔君房两故人，可怜俱作白头新。桐江归伴邻翁醉，一笑相看意却真。
渔翁二首·其一
作者：陆游
朝代：宋
体裁：七言绝句

船入芦花日暮时，双瞳炯炯鬓如丝。世间岂少磻溪叟，老向烟波人不知。
渔翁二首·其二
作者：陆游
朝代：宋
体裁：七言绝句

文叔君房两故人，可怜俱作白头新。桐江归伴邻翁醉，一笑相看意却真。
渔隐堂独坐至夕
作者：陆游
朝代：宋
体裁：七言律诗

斜倚筇枝岸幅巾，闭门久已谢知闻。中庭日正花无影，曲沼风生水有纹。三尺桐丝多静寄，一樽玉瀣足幽欣。世间万事都忘尽，惟向闲中屡策勋。
渡头
作者：陆游
朝代：宋
体裁：七言绝句

苍桧丹枫古渡头，小桥横处系孤舟。范宽只恐今犹在，写出山阴一片秋。
渡头
作者：陆游
朝代：宋

苍桧丹枫古渡头，小桥横处繫孤舟。
范宽只恐今犹在，写出山阴一片秋。
游万州岑公洞
作者：陆游
朝代：宋

大业征辽发闾左，军兴书檄煎膏火。此时也复有闲人，自引岩泉拾山果。后六百岁吾来游，洞中正夏凄如秋。乳石床平可坐卧，水作珠帘月作钩。十年神游八极表，浮名坐觉秋豪小。试问岑公迎我不，鹤飞忽下青松杪。
游万州岑公洞
作者：陆游
朝代：宋

大业征辽发闾左，军兴书檄煎膏火。
此时也復有闲人，自引岩泉拾山果。
后六百岁吾来游，洞中正夏凄如秋。
乳石床平可坐卧，水作珠帘月作鈎。
十年神游八极表，浮名坐觉秋豪小。
试问岑公迎我不，鹤飞忽下青松抄。
游万里桥南刘氏小园
作者：陆游
朝代：宋

佳园寂无人，满地梅花香。
闲来曳拄杖，腊月日已长。
朱桥架江面，栏影揺波光。
奇哉小垂虹，梦破鲈鱼乡。
汀鹭一点白，烟柳千丝黄。
便欲唤钓舟，散髮歌沧浪。
可怜隔岸人，车马日夜忙。
我归门復掩，寂历挂斜阳。
游万里桥南刘氏小园
作者：陆游
朝代：宋
体裁：古风

佳园寂无人，满地梅花香。闲来曳拄杖，腊月日已长。朱桥架江面，栏影摇波光。奇哉小垂虹，梦破鲈鱼乡。汀鹭一点白，烟柳千丝黄。便欲唤钓舟，散发歌沧浪。可怜隔岸人，车马日夜忙。我归门复掩，寂历挂斜阳。
游三井观
作者：陆游
朝代：宋

三井久知名，暇日偶一访。栋宇坏欲尽，基址尚闳壮。画墙皆国工，烟云俨天仗。旌旄亚戈戟，佩玉杂弓䩨。太古实杰作，笔落九天上。吴生名擅世，睥睨未肯让。规模远有考，意象豪不放。最奇老癯仙，骨立神愈王。石恪虽少怪，用笔亦跌宕。两姝淡蛾眉，非复火食状。尘埃久侵蚀，风雨无盖障。好事未易逢，宁能久亡恙。雍洛劫火馀，妙迹尽凋丧。斯游恐难继，伫立增悄怆。
游三井观
作者：陆游
朝代：宋

三井久知名，暇日偶一访。
栋宇坏欲尽，基址尚闳壮。
画墙皆国工，烟云俨天仗。
旌旄亚戈戟，佩玉杂弓䩨。
太古实杰作，笔落九天上。
吴生名擅世，睥睨未肻让。
规模远有考，意象豪不放。
最奇老癯仙，骨立神愈王。
石恪虽少怪，用笔亦跌宕。
两姝淡蛾眉，非復火食状。
尘埃久侵蚀，风雨无盖障。
好事未易逢，寜能久亡恙。
雍洛劫火余，妙迹尽凋丧。
斯游恐难继，伫立增悄怆。
游三井观
作者：陆游
朝代：宋
体裁：古风

三井久知名，暇日偶一访。栋宇坏欲尽，基址尚闳壮。画墙皆国工，烟云俨天仗。旌旄亚戈戟，佩玉杂弓韔。太古实杰作，笔落九天上。吴生名擅世，睥睨未肯让。规模远有考，意象豪不放。最奇老癯仙，骨立神愈王。石恪虽少怪，用笔亦跌宕。两姝淡蛾眉，非复火食状。尘埃久侵蚀，风雨无盖障。好事未易逢，宁能久亡恙。雍洛劫火馀，妙迹尽凋丧。斯游恐难继，伫立增悄怆。
游三井观
作者：陆游
朝代：宋

三井久知名，暇日偶一访。栋宇坏欲尽，基址尚闳壮。画墙皆国工，烟云俨天仗，旌旄亚戈戟，佩玉杂弓＊。太古实杰作，笔落九天上，吴生名擅世，睥睨未肯让。规模远有考，意象豪不放。最奇老臞仙，骨立神愈王。石恪虽少怪，用笔亦跌宕。两姝淡蛾眉，非复火食状。尘埃久侵蚀，风雨无盖障。好事未易逢，宁能久亡恙。雍洛劫火余，妙迹尽凋丧。斯游恐难继，伫立增悄怆。
游东村
作者：陆游
朝代：宋
体裁：五言律诗

露草衡门晓，风松一坞幽。新春有佳日，老子得闲游。鸥为忘机下，鱼缘得计浮。归途无远近，一叶乱渔舟。
游东郭赵氏园
作者：陆游
朝代：宋

清晨呼马出，驭吏请所之。锦城浩如海，我亦无与期。有花即入门，莫问主人谁。下马据胡床，傲睨忘诃讥。人言白头翁，胡为尚儿痴？老翁故不痴，借花发吾诗。诗句带花香，东风不敢吹。徘徊双蛱蝶，许汝鼻端知。
游云门诸兰若
作者：陆游
朝代：宋

花过木阴合，溪云生暮凉。
牛行响白水，鹭下点青秧。
古寺宛如昔，稚松森已行。
耆年不下榻，童子为烧香。
游云门诸兰若
作者：陆游
朝代：宋
体裁：五言律诗

花过木阴合，溪云生莫凉。牛行响白水，鹭下点青秧。古寺宛如昔，稚松森已行。耆年不下榻，童子为烧香。
游仙五首
作者：陆游
朝代：宋

飘飘鸾鹤杳难攀，万里东游海上山。应有世人遥稽首，紫箫馀调落云间。凤舞鸾歌宴蕊宫，碧桃花下醉千钟。红尘谪满重归去，花未开残宴未终。玄圃春风赐宴时，双成独奏玉参差。侍晨饮釂虚皇喜，一段龙绡索进诗。初珥金貂谒紫皇，仙班最近玉炉香。为怜未惯丛霄冷，独赐流霞九酝觞。玉殿吹笙第一仙，花前奏罢色悽然。忆曾偷学春愁曲，谪在人间五百年。
游仙五首·其一
作者：陆游
朝代：宋

飘飘鸾鹤杳难攀，万里东游海上山。应有世人遥稽首，紫箫馀调落云间。
游仙五首·其二
作者：陆游
朝代：宋

凤舞鸾歌宴蕊宫，碧桃花下醉千钟。红尘谪满重归去，花未开残宴未终。
游仙五首·其五
作者：陆游
朝代：宋

玉殿吹笙第一仙，花前奏罢色悽然。忆曾偷学春愁曲，谪在人间五百年。
游仙五首·其四
作者：陆游
朝代：宋

初珥金貂谒紫皇，仙班最近玉炉香。为怜未惯丛霄冷，独赐流霞九酝觞。
游修觉寺
作者：陆游
朝代：宋

上尽苍崖百级梯，诗囊香椀手亲携。山从飞鸟行边出，天向平芜尽处低。花落忽惊春事晚，楼高剩觉客魂迷。兴阑扫榻禅房卧，清梦还应到剡溪。
游修觉寺
作者：陆游
朝代：宋
体裁：七言律诗

上尽苍崖百级梯，诗囊香碗手亲携。山从飞鸟行边出，天向平芜尽处低。花落忽惊春事晚，楼高剩觉客魂迷。兴阑扫榻禅房卧，清梦还应到剡溪。
游僊
作者：陆游
朝代：宋

初珥金貂谒紫皇，僊班最近玉炉香。
为怜未惯层霄冷，独赐流霞九酝觞。
游僊
作者：陆游
朝代：宋

玉殿吹笙第一僊，花前奏罢色凄然。
忆曾偷学春愁曲，谪在人间五百年。
游僊五首·其一
作者：陆游
朝代：宋

飘飘鸾鹤杳难攀，万里东游海上山。应有世人遥稽首，紫箫余调落云间。
游僊五首·其三
作者：陆游
朝代：宋
体裁：七言绝句

玄圃春风赐宴时，双成独奏玉参差。侍晨饮釂虚皇喜，一段龙绡索进诗。
游僊五首·其二
作者：陆游
朝代：宋

凤舞鸾歌宴蘂宫，碧桃花下醉千钟。
红尘谪满重归去，花未开残宴未终。
游僊五首·其五
作者：陆游
朝代：宋

玉殿吹笙第一僊，花前奏罢色悽然。
忆曾偷学春愁曲，谪在人间五百年。
游僊五首·其四
作者：陆游
朝代：宋

初珥金貂谒紫皇，僊班最近玉炉香。
为怜未惯丛霄冷，独赐流霞九酝觞。
游凤皇山
作者：陆游
朝代：宋
体裁：七言律诗

穷日文书有底忙，幅巾萧散集山堂。一樽病起初浮白，连焙春迟未过黄。坐上清风随麈柄，归途微雨发松香。临溪更觅投竿地，我欲时来小作狂。
游前山
作者：陆游
朝代：宋
体裁：五言律诗

兀兀无欢意，闲游未拟回。屐声惊雉起，风信报梅开。山雪堆僧衲，溪流动蛰雷。平生一桐帽，自惜犯尘埃。
游南塔院
作者：陆游
朝代：宋

小破文书梦，闲成杖履游。
涧幽泉激激，院静竹修修。
病骨凉如洗，归心浩莫收。
舩轻不载石，一叶乱沙鸥。
游南塔院
作者：陆游
朝代：宋

小破文书梦，闲成杖履游。涧幽泉激激，院静竹修修。病骨凉如洗，归心浩莫收。船轻不载石，一叶乱沙鸥。
游卧龙寺
作者：陆游
朝代：宋

晓发鱼复走瞿唐，沙头唤渡倚胡床。峒人争趁五更市，我亦来追六月凉。残星欲尽尚历落，明河已淡余苍茫。翻翻林表鸦鹊语，渺渺烟边鸥鹭行。过江走马五十里，小寺残僧真蕞尔。投鞭入门为一笑，僻陋称雄有如此！君不见天童径山金碧浮虚空，千衲梵呗层云中！
游卧龙寺
作者：陆游
朝代：宋

晓发鱼复走瞿唐，沙头唤渡倚胡床。峒人争趁五更市，我亦来追六月凉。残星欲尽尚历落，明河已淡馀苍茫。翻翻林表鸦鹊语，渺渺烟边鸥鹭行。过江走马十五里，小寺残僧真蕞尔。投鞭入门一为笑，僻陋称雄有如此。君不见天童径山金碧浮虚空，千衲梵呗层云中。
游卧龙寺
作者：陆游
朝代：宋

晓发鱼復走瞿唐，沙头唤渡倚胡床。
峒人争趁五更市，我亦来追六月凉。
残星欲尽尚歴落，明河已淡余苍茫。
翻翻林表鸦鹊语，渺渺烟边鸥鹭行。
过江走马十五里，小寺残僧真蕞尔。
投鞭入门一为笑，僻陋称雄有如此。
君不见天童径山金碧浮虚空，千衲梵呗层云中。
游合江园戏题
作者：陆游
朝代：宋

朱朱白白池台间，好风妍日开未残。我来觅醉苦草草，常恨不如花意闲。山鸡飞起乱花落，下上青林穿翠壑。世间动步即有拘，常恨不如禽意乐。人言功名恐不免，我愿徜徉娱岁晚。熟计淫书理白鱼，何如纵猎牵黄犬。成都四郊如砥平，安得双鞬驰出城。鞚飞尘起望不见，从骑寻我鸣鹘声。
游圜觉乾明祥符三院至暮
作者：陆游
朝代：宋

成都再见春事残，虽名闲官实不闲。门前车马闹如市，案上文檄高于山。有时投罅辄径出，略似齐客偷秦关。日斜仆夫已整驾，顾景欲驻愁嘲讪。岂知今朝有此乐，放浪一笑开衰颜。抽身黄尘乌帽底，得意翠木清泉间。褰裳危磴穷荦确，洗耳古涧听淙潺。岂惟顿觉宇宙广，政尔一散腰脚顽。似闻青城缥缈处，待我归缀仙官班。俊鹰解绦即万里，岂比倦翼方知还。
游圜觉乾明祥符三院至暮
作者：陆游
朝代：宋

成都再见春事残，虽名闲官实不闲；门前车马闹如市，案上文檄高於山。有时投罅辄径出，略似齐客偷秦关。日斜仆夫已整驾，顾景欲驻愁嘲讪。岂知今朝有此乐，放浪一笑开衰颜。抽身黄尘乌帽底，得意翠木清泉间。褰裳危磴穷荦确，洗耳古涧听淙潺。岂惟顿觉宇宙广，政尔一散腰脚顽。似闻青城缥缈处，待我归缀仙官班。俊鹰解绦即万里，岂比倦翼方知还。
游大智寺
作者：陆游
朝代：宋

脱发纷满梳，衰颜不堪照。百年忽已半，去日如过烧。平生功名心，上马无燕赵。尔来阅世故，万事惊错料。岂无旧朋俦，联翩半廊庙。谁能伴此老，泝峡听猿叫。锦城得数公，意气如再少。偷闲访野寺，系马追一笑。新糟厌玉狸，畏酒亦复釂。古殿鼪鼯豪，坏壁冠佩肖。摩挲宋公诗，句法叹高妙，正如霓裳曲，零落得遗调。归途缭长堤，掠面霜气峭。佳游不可忘，落笔君勿诮。
游大智寺
作者：陆游
朝代：宋

脱发纷满梳，衰颜不堪照。百年忽已半，去日如过烧。平生功名心，上马无燕赵。尔来阅世故，万事惊错料。岂无旧朋俦，联翩半廊庙。谁能伴此老，溯峡听猿叫。锦城得数公，意气如再少。偷闲访野寺，系马追一笑。新糟厌玉狸，畏酒亦复釂。古殿鼪鼯豪，坏壁冠佩肖。摩挲宋公诗，句法叹高妙。正如霓裳曲，零落得遗调。归途缭长堤，掠面霜气峭。佳游不可忘，落笔君勿诮。
游学射山遇景道人
作者：陆游
朝代：宋

肩舆适青郊，飞屐登翠麓。余霜未泫瓦，晨日初挂木。推门觅黄冠，避客似奔鹿。虽无与晤语，清坐意亦足。岂知逢此士，旷度超世俗。欣然同一笑，齿颊粲冰玉。探囊赠奇草，甘香胜芎菊。试临清镜照，衰发森已绿。出门恣幽讨，老僊有遗躅，丹灶虽已空，药丸遍山谷。嗟予迫迟暮，冠盖厌追逐，结茅远人境，此计亦已熟。若人真我友，玉字当共读。客来不知处，鸡犬望云屋。
游学射山遇景道人
作者：陆游
朝代：宋

肩舆适青郊，飞屐登翠麓。馀霜未泫瓦，晨日初挂木。推门觅黄冠，避客似奔鹿。虽无与晤言，清坐意亦足。岂知逢此士，旷度超世俗。欣然同一笑，齿颊粲冰玉。探囊赠奇草，甘香胜芎菊。试临清镜照，衰颜森已绿。出门恣幽讨，老仙有遗躅。丹灶虽已空，药丸遍山谷。嗟予迫迟暮，冠盖厌追逐。结茅远人境，此计亦已熟。若人真我友，玉字当共读。客来不知处，鸡犬望云屋。
游学射观次壁间诗韵
作者：陆游
朝代：宋

走遍人间鬓尚青，尔来乐事满馀龄。傍潭秋爽锄甘菊，登岳春暄采茯苓。闲倚松萝论剑术，静临窗几勘丹经。严光本是逃名者，安用天文动客星。
游山
作者：陆游
朝代：宋

古寺不来久，入门空叹嗟。
僧亡犹见塔，树老已无花。
世事虽难料，吾生固有涯。
殷懃一梳月，十里伴还家。
游山
作者：陆游
朝代：宋
体裁：古风

四序虽悉佳，莫若新秋时。已脱烹煮厄，未兴摇落悲。鹭集水落渚，鹊争风堕枝。烟村乌桕丹，晚日望最奇。岂无一舴艋，往赴幽人期。婆娑下堂迎，坏衲颠倒披。丹果垂中庭，碧花蔓疏篱。秋高财一来，怪我今年衰。
游山
作者：陆游
朝代：宋

四序虽悉佳，莫若新秋时；已脱烹煮厄，未兴摇落悲。
鹭集水落渚，鹊争风堕枝。
烟村乌臼丹，晚日望最奇。
岂无一舴艋，往赴幽人期。
婆娑下堂迎，坏衲颠倒披。
丹果垂中庭，碧花蔓疏篱。
秋高财一来，怪我今年衰。
游山三首
作者：陆游
朝代：宋

一生万里著行縢，抖擞尘埃尚未能。不怕语音时带剡，敢辞生计略如僧。疏梅渐动清溪曲，霁雪遥看古塔层。唤起故年清绝梦，数声柔橹下巴陵。萧然破帽伴枯藤，逢著青山不厌憎。家似江淮归业户，身如湖岭罢参僧。煨柴夜宿寒炉火，洗釜晨敲古涧冰。果向此中能得趣，宦途捷径不须曾。九十衰翁心尚孩，幅巾随处一悠哉。偶扶拄杖登山去，却唤孤舟过渡来。酒市拥途观嵬峨，僧庐借榻寄咍台。吾生清绝烦君看，不枉人间梦一回。
游山三首·其一
作者：陆游
朝代：宋

一生万里着行縢，抖擞尘埃尚未能。
不怕语音时带剡，敢辞生计略如僧。
疏梅渐动清溪曲，霁雪遥看古塔层。
唤起故年清绝梦，数声柔橹下巴陵。
游山三首·其一
作者：陆游
朝代：宋

一生万里著行縢，抖擞尘埃尚未能。不怕语音时带剡，敢辞生计略如僧。疏梅渐动清溪曲，霁雪遥看古塔层。唤起故年清绝梦，数声柔橹下巴陵。
游山三首·其三
作者：陆游
朝代：宋
体裁：七言律诗

九十衰翁心尚孩，幅巾随处一悠哉。偶扶拄杖登山去，却唤孤舟过渡来。酒市拥途观嵬峨，僧庐借榻寄咍台。吾生清绝烦君看，不枉人间梦一回。
游山三首·其二
作者：陆游
朝代：宋

萧然破帽伴枯藤，逢着青山不厌憎。
家似江淮归业户，身如湖岭罢参僧。
煨柴夜宿寒炉火，洗釜晨敲古涧冰。
果向此中能得趣，宦途捷径不须曾。
游山三首·其二
作者：陆游
朝代：宋
体裁：七言律诗

萧然破帽伴枯藤，逢著青山不厌憎。家似江淮归业户，身如湖岭罢参僧。煨柴夜宿寒炉火，洗釜晨敲古涧冰。果向此中能得趣，宦途捷径不须曾。
游山四首
作者：陆游
朝代：宋

萧散湖山路，天教脱絷羁。蝉声入古寺，马影度荒陂。樵唱时倾耳，僧谈亦解颐。偏门灯火闹，不敢恨归迟。久客喜归舍，况逢秋气新。聊乘行艓子，闲觅住庵人。道士青芒屦，高僧白氎巾。更须苔井水，一为濯京尘。病退行犹倦，山坡每少休。高枝闻鹊语，浅濑见鱼游。偶有堪乘兴，元无可遣愁。悠然又终日，争路有归牛。古寺不来久，入门空叹嗟。僧亡犹见塔，树老已无花。世事虽难料，吾生固有涯。殷勤一梳月，十里伴还家。
游山四首·其一
作者：陆游
朝代：宋

萧散湖山路，天教脱絷羁。蝉声入古寺，马影度荒陂。樵唱时倾耳，僧谈亦解颐。偏门灯火闹，不敢恨归迟。
游山四首·其一
作者：陆游
朝代：宋

萧散湖山路，天教脱馽羁。
蝉声入古寺，马影度荒陂。
樵唱时倾耳，僧谈亦解颐。
偏门灯火闹，不敢恨归迟。
游山四首·其三
作者：陆游
朝代：宋
体裁：五言律诗

病退行犹倦，山坡每少休。高枝闻鹊语，浅濑见鱼游。偶有堪乘兴，元无可遣愁。悠然又终日，争路有归牛。
游山四首·其二
作者：陆游
朝代：宋
体裁：五言律诗

久客喜归舍，况逢秋气新。聊乘行艓子，闲觅住庵人。道士青芒屦，高僧白氎巾。更须苔井水，一为濯京尘。
游山四首·其四
作者：陆游
朝代：宋

古寺不来久，入门空叹嗟。僧亡犹见塔，树老已无花。世事虽难料，吾生固有涯。殷勤一梳月，十里伴还家。
游山四首·其四
作者：陆游
朝代：宋

古寺不来久，入门空嘆嗟。
僧亡犹见塔，树老已无花。
世事虽难料，吾生固有涯。
殷勤一梳月，十里伴还家。
游山归偶赋
作者：陆游
朝代：宋

此生本寄一浮沤，归卧茅茨又四秋。
习气未除惟痛饮，幻躯偶健且闲游。
买蓑山县云藏市，横笛江城月满楼。
与世沈浮最安乐，莫思将相快恩讐。
游山归偶赋
作者：陆游
朝代：宋

此生本寄一浮沤，归卧茅茨又四秋。习气未除惟痛饮，幻躯偶健且闲游。买蓑山县云藏市，横笛江城月满楼。与世沈浮最安乐，莫思将相快恩雠。
游山戏作
作者：陆游
朝代：宋

晓境频辞禄，穷居旋学耕。量衰添酒敌，才尽减诗名。风月成交友，溪山管送迎。登车雨先止，天岂相吾行？
游山戏作
作者：陆游
朝代：宋
体裁：五言律诗

晚境频辞禄，穷居旋学耕。量衰添酒敌，才尽减诗名。风月成交友，溪山管送迎。登车雨先止，天岂相吾行。
游山步二首
作者：陆游
朝代：宋

蹇驴渺渺过云边，旋了三生物外缘。平日视家真逆旅，此行出户若登仙。饥从野店烹葵饭，困就僧床借枕眠。所恨暮年交旧尽，佳时无与共联翩。南出平桥十里馀，湖山处处可成图。水边更觉梅花瘦，云外谁怜雁影孤。时唤行僧同煮茗，亦逢樵叟问迷途。破裘不怕春寒峭，小市疏灯有酒垆。
游山步二首·其一
作者：陆游
朝代：宋

蹇馿渺渺过云边，旋了三生物外缘。
平日视家真逆旅，此行出户若登仙。
饥从野店烹葵饭，困就僧床借枕眠。
所恨暮年交旧尽，佳时无与共联翩。
游山步二首·其一
作者：陆游
朝代：宋

蹇驴渺渺过云边，旋了三生物外缘。平日视家真逆旅，此行出户若登仙。饥从野店烹葵饭，困就僧床借枕眠。所恨暮年交旧尽，佳时无与共联翩。
游山步二首·其二
作者：陆游
朝代：宋

南出平桥十里余，湖山处处可成图。
水边更觉梅花瘦，云外谁怜雁影孤。
时唤行僧同煮茗，亦逢樵叟问迷途。
破裘不怕春寒峭，小市疏灯有酒垆。
游山步二首·其二
作者：陆游
朝代：宋

南出平桥十里馀，湖山处处可成图。水边更觉梅花瘦，云外谁怜雁影孤。时唤行僧同煮茗，亦逢樵叟问迷途。破裘不怕春寒峭，小市疏灯有酒垆。
游山舟中遇风雨戏作
作者：陆游
朝代：宋
体裁：七言绝句

龙骧万斛去如鸿，巨浪惟能窘短篷。不是山灵嫌俗驾，一生常值打头风。
游山西村
作者：陆游
朝代：宋
体裁：诗

莫笑农家腊酒浑，丰年留客足鸡豚。山重水复疑无路，柳暗花明又一村。箫鼓追随春社近，衣冠简朴古风存。从今若许闲乘月，拄杖无时夜叩门。
游山遇雨
作者：陆游
朝代：宋
体裁：七言绝句

千秋观前雨湿衣，石帆山下叩渔扉。鹧鸪苦道行不得，杜鹃更劝不如归。
游张园
作者：陆游
朝代：宋

冷局归差早，名园得缓行。穿林山骤出，度峡路微平。霜近柳无色，风生蒲有声。出门还惝恍，满路夕阳明。
游张园
作者：陆游
朝代：宋

冷局归差早，名园得缓行。
穿林山骤出，度峡路微平。
霜近柳无色，风生蒲有声。
出门还戃怳，满路夕阳明。
游张园
作者：陆游
朝代：宋

冷局归差早，名园得缓行。穿林山骤出，度硖路微平。霜近柳无色，风生蒲有声。出门还戃怳，满路夕阳明。
游弥牟菩提院庭下有凌霄藤附古楠其高数丈花
作者：陆游
朝代：宋

绛英翠蔓亦佳哉！零乱空庭码瑙杯。遍雨新花天有意，定知闲客欲闲来。
游弥牟菩提院庭下有凌霄藤附古楠其高数丈花已零落满地
作者：陆游
朝代：宋
体裁：七言绝句

绛英翠蔓亦佳哉，零乱空庭码瑙杯。遍雨新花天有意，定知闲客欲闲来。
游昭牛图
作者：陆游
朝代：宋

游昭木石师李唐，画牛乃自其所长。出栏初听一声笛，意气已无千顷荒。客居京口老益困，衣不掩胫须眉苍。时时弄笔眼力健，蹄角毛骨分毫芒。我无沙堤金络马，拂拭此幅喜欲狂。乞骸幸蒙优诏许，置身忽在烟林傍。日落饮牛水满塘，夜半饭牛天雨霜。俚医灌药美水草，老巫诃禁祓不祥。愿我孙子勤农桑，愿汝生犊筋脉强。碓声惊破五更梦，岁负玉粒输官仓。
游昭牛图
作者：陆游
朝代：宋

游昭木石师李唐，画牛乃自其所长。出栏初听一声笛，意气已无千顷荒。客居京口老益困，衣不揜胫须眉苍，时时弄笔眼力健，磃角毛骨分毫芒。我无沙堤金络马，拂拭此幅喜欲狂。乞骸幸蒙优诏许，置身忽在烟林傍。日落饮牛水满塘，夜半饭牛天雨霜。俚医灌药美水草，老巫诃禁祓不祥。愿我孙子勤农桑，愿汝生犊筋脉强。碓声惊破五更梦，岁负玉粒输官仓。
游昭牛图
作者：陆游
朝代：宋

游昭木石师李唐，画牛乃自其所长。
出栏初听一声笛，意气已无千顷荒。
客居京口老益困，衣不揜胫鬚眉苍。
时时弄笔眼力健，蹄角毛骨分毫芒。
我无沙堤金络马，拂拭此幅喜欲狂。
乞骸幸蒙优诏许，置身忽在烟林傍。
日落饮牛水满塘，夜半饭牛天雨霜。
俚医灌药美水草，老巫诃禁祓不祥。
愿我孙子勤农桑，愿汝生犊筋脉强。
碓声惊破五更梦，岁负玉粒输官仓。
游武夷山
作者：陆游
朝代：宋

少读封禅书，始知武夷君。
晚乃游斯山，秀杰非昔闻。
三十六奇峰，秋晴无纤云。
空岩鸡晨号，峭壁丹夜暾。
巢居寄千仞，鸿荒想羲轩。
风雨蜕玉骨，难以俗意论。
丹梯不容蹑，修蔓亦畏扪。
泝滩进小艇，愧惊白鹭群。
学道虽恨晚，养气敢不勤。
宦游非本志，寄谢鹤与猿。
游武夷山
作者：陆游
朝代：宋

少读封禅书，始知武夷君。晚乃游斯山，秀杰非昔闻。三十六奇峰，秋晴无纤云。空岩鸡晨号，峭壁丹夜暾。巢居寄千仞，鸿荒想羲轩。风雨蜕玉骨，难以俗意论。丹梯不容蹑，修蔓亦畏扪。溯滩进小艇，愧惊白鹭群。学道虽恨晚，养气敢不勤。宦游非本志，寄谢鹤与猿。
游武夷山
作者：陆游
朝代：宋

少读封禅书，始知武夷君；晚乃游斯山，秀杰非昔闻。
三十六奇峰，秋晴无纤云。
空岩鸡晨号，峭壁丹夜暾。
巢居寄千仞，鸿荒想羲轩，风雨蜕玉骨，难以俗意论。
丹梯不容蹑，修蔓亦畏扪，泝滩进小艇，媿惊白鹭群。
学道虽恨晚，养气敢不勤！宦游非本志，寄谢鹤与猿。
游汉州西湖
作者：陆游
朝代：宋

房公一跌丛众毁，八年汉州为刺史。绕城凿湖一百顷，岛屿曲折三四里。小庵静院穿竹入，危榭飞楼压城起。空濛烟雨媚松楠，颠倒风霜老椴苇。日月苦长身苦闲，万事不理看湖水。向来爱琴虽一癖，观过自足知夫子。画船载酒凌湖光，想公乐饮千万场。叹息风流今未泯，两川名酝避鹅黄。
游汉州西湖
作者：陆游
朝代：宋

房公一跌丛众毁，八年汉州为剌史。遶城凿湖一百顷，岛屿曲折三四里。小庵静院穿竹入，危榭飞楼压城起。空蒙烟雨媚松楠，颠倒风霜老葭苇。日月苦长身苦闲，万事不理看湖水。向来爱琴虽一癖，观过自足知夫子。画船载酒凌湖光，想公乐饮千万场。叹息风流今未泯，两川名酝避鹅黄。
游汉州西湖
作者：陆游
朝代：宋

房公一跌樷众毁，八年汉州为刺史。
遶城凿湖一百顷，岛屿曲折三四里。
小庵静院穿竹入，危榭飞楼压城起。
空蒙烟雨媚松楠，颠倒风霜老葮苇。
日月苦长身苦闲，万事不理看湖水。
向来爱琴虽一癖，观过自足知夫子。
画船载酒凌湖光，想公乐饮千万场。
嘆息风流今未泯，两川名醖避鹅黄。
游法云
作者：陆游
朝代：宋

放船三家村，进棹十字港。
云山互吞吐，水草遥莽苍。
沙鸥下拍拍，野鹜浮两两。
箫骚菰蒲中，小艇时来往。
匡山如香炉，蓝水似车辋。
梦魂不可到，于此寄遐想。
瘦僧迎寺门，为我扫方丈。
指似北窗凉，此味愧专享。
我笑谢主人，聊可倚拄杖。
吾庐已清绝，敢取鱼熊掌。
游法云
作者：陆游
朝代：宋

放船三家村，进棹十字港。云山互吞吐，水草遥莽苍。沙鸥下拍拍，野鹜浮两两。萧骚菰蒲中，小艇时来往。匡山如香炉，蓝水似车辋。梦魂不可到，于此寄遐想。瘦僧迎寺门，为我扫方丈。指似北窗凉，此味愧专享。我笑谢主人，聊可倚拄杖。吾庐已清绝，敢取鱼熊掌。
游法云
作者：陆游
朝代：宋

放船三家村，进棹十字港。云山互吞吐，水草遥莽苍。沙鸥下拍拍，野鹜浮两两。萧骚菰蒲中，小艇时来往。匡山如香炉，蓝水似车辋，梦魂不可到，于此寄遐想。瘦僧迎寺门，为我扫方丈，指似北窗凉，此味媿专享。我笑谢主人，聊可倚拄杖，吾庐已清绝，敢取鱼熊掌。
游法云寺观彝老新葺小园
作者：陆游
朝代：宋
体裁：七言律诗

古寺朱扉傍水开，高僧笑语共徘徊。阴阴曲径人稀到，一一名花手自栽。竹笕引泉滋药垄，风炉篝火试茶杯。此行自喜非生客，二百年间六世来。
游淳化寺
作者：陆游
朝代：宋

萧寺久不到，偶来幽兴长。蚁穿珠九曲，蜂酿蜜千房。雨过山横翠，霜新橘弄黄。年衰道不进，珍重一炉香。
游淳化寺
作者：陆游
朝代：宋

萧寺久不到，偶来幽兴长。
螘穿珠九曲，蜂酿蜜千房。
雨过山横翠，霜新橘弄黄。
年衰道不进，珍重一炉香。
游灵鹫寺堂中僧阗然独作礼开山定心尊者尊者唐人有问法者辄点胸示之时号点点和尚
作者：陆游
朝代：宋

半世吴松理钓丝，蜀山着脚岂前知。
云堂已散三三众，卵塔空寻点点师。
戴雪数峰临峭绝，浮花一水舞沦漪。
劳生未尽能重到，应扫流尘读此诗。
游灵鹫寺堂中然独作礼开山定心尊者尊者唐人
作者：陆游
朝代：宋

半世吴松理钓丝，蜀山著脚岂前知。云堂已散三三众，卵塔空寻点点师。戴雪数峰临峭绝，浮花一水舞沦漪。劳生未尽能重到，应扫流尘读此诗。
游疏山
作者：陆游
朝代：宋

我愿匹马飞腾遍九州，如今苦无騕袅与骅骝。葛陂之龙又难致，兀兀安得忘吾愁。幸馀一事差可喜，云山万里芒鞋底。曳杖行穿嶓冢云，试茶手挹香溪水。江西山水增怪奇，疏山之名旧所知。惜哉不见侏儒师，尚想薪水俱空时。寺门欲近山若拆，老树苍崖含古色。挂包便住吾岂能，一来要是疏山客。
游疏山
作者：陆游
朝代：宋

我愿匹马飞腾遍九州，如今苦无騕褭与骅骝。
葛陂之龙又难致，兀兀安得忘吾愁。
幸余一事差可喜，云山万里芒鞋底。
曳杖行穿幡冢云，试茶手挹香溪水。
江西山水增怪奇，疏山之名旧所知。
惜哉不见侏儒师，尚想薪水俱空时。
寺门欲近山若拆，老树苍崖含古色；挂包便住吾岂能，一来要是疏山客。
游疏山
作者：陆游
朝代：宋

我愿匹马飞腾遍九州，如今苦无騕褭与骅骝。
葛陂之龙又难致，兀兀安得忘吾愁。
幸余一事差可喜，云山万里芒鞵底。
曵杖行穿嶓冢云，试茶手挹香溪水。
江西山水增怪奇，疏山之名旧所知。
惜哉不见侏儒师，尚想薪水俱空时。
寺门欲近山若拆，老树苍崖含古色。
挂包便住吾岂能，一来要是疏山客。
游西村
作者：陆游
朝代：宋

昨夜雨多溪水浑，不妨唤渡到西村。出游始觉此身健，无食更知吾道尊。药笈可赊山店酒，筇枝时打野僧门。归来灯火茅檐夜，且复狂歌鼓盎盆。
游西村
作者：陆游
朝代：宋

昨夜雨多溪水浑，不妨唤渡到西村。
出游始觉此身健，无食更知吾道尊。
药笈可赊山店酒，筇枝时打野僧门。
归来灯火茅檐夜，且復狂歌鼓盎盆。
游西村赠隐者
作者：陆游
朝代：宋

水清沙净见游鱼，槐柳阴阴五月初。
人似登仙惟火食，俗如太古欠巢居。
熟闻高卧常扃户，剩欲频来共荷鉏。
从此梦游端有地，渊明不独爱吾庐。
游西村赠隐者
作者：陆游
朝代：宋

水清沙净见游鱼，槐柳阴阴五月初。人似登仙惟火食，俗如太古欠巢居。熟闻高卧常扃户，剩欲频来共荷锄。从此梦游端有地，渊明不独爱吾庐。
游西村赠隐者
作者：陆游
朝代：宋

水清沙凈见游鱼，槐柳阴阴五月初。
人似登仙惟火食，俗如太古欠巢居。
熟闻高卧常扃户，剩欲频来共荷鉏。
从此梦游端有地，渊明不独爱吾庐。
游诸葛武侯书台
作者：陆游
朝代：宋

沔阳道中草离离，卧龙往矣空遗祠。
当时典午称猾贼，气丧不敢当王师。
定军山前寒食路，至今人祠丞相墓。
松风想像梁甫吟，尚忆幡然答三顾。
出师一表千载无，远比管乐盖有余。
世上俗儒寜办此，高堂当日读何书。
游诸葛武侯书台
作者：陆游
朝代：宋

沔阳道中草离离，卧龙往矣空遗祠。当时典午称猾贼，气丧不敢当王师。定军山前寒食路，至今人祠丞相墓。松风想像梁甫吟，尚忆幡然答三顾。出师一表千载无，远比管乐盖有余。世上俗锦宁办此，高台当日读何书？
游诸葛武侯书台
作者：陆游
朝代：宋

沔阳道中草离离，卧龙往矣空遗祠。当时典午称猾贼，气丧不敢当王师。定军山前寒食路，至今人祠丞相墓。松风想像梁甫吟，尚忆幡然答三顾。出师一表千载无，远比管乐盖有馀。世上俗儒宁办此，高台当日读何书。
游近山
作者：陆游
朝代：宋
体裁：七言律诗

羸病知难赋远游，尚寻好景送悠悠。乱山孤店雁声晚，一马二童溪路秋。扫壁有僧求醉墨，倚楼无客话清愁。残年敢望常强健，到处临归为小留。
游近山僧庵
作者：陆游
朝代：宋

卧看香穗叹吾衰，起著芒鞋信所之。十里溪山最佳处，一年寒暖适中时。眼明竹院如曾到，心许沙鸥卜后期。不是诗人托高兴，日长真付一枰棋。
游近山僧庵
作者：陆游
朝代：宋

卧看香穗叹吾衰，起著芒鞋信所之。十里溪山最佳处，一年寒暖适中时。眼明竹院如曾到，心许沙鸥卜後期。不是诗人托高兴，日长真付一枰棋。
游近山僧庵
作者：陆游
朝代：宋

卧看香穗嘆吾衰，起着芒鞋信所之。
十里溪山最佳处，一年寒暖适中时。
眼明竹院如曾到，心许沙鸥卜后期。
不是诗人託高兴，日长真付一枰棋。
游近村
作者：陆游
朝代：宋
体裁：七言律诗

度堑穿林脚愈轻，凭高望远眼犹明。霜凋老树寒无色，风掠枯荷飒有声。泥浅不侵双草屦，身闲常对一棋枰。茆檐蔬饭归来晚，已发城头长短更。
游近村二首
作者：陆游
朝代：宋

行历茶冈到药园，却从钓濑入樵村。半衰半健意萧散，不雨不晴天晏温。薯蓣傍篱寒引蔓，菖蒲络石瘦生根。参差灯火茆檐晚，童稚相呼正候门。被发行歌雪满膺，夕阳顾影乱鬅鬙。乞浆得酒人情好，卖剑买牛农事兴。社鼓赛秋闻坎坎，塔灯照夜望层层。归来闲指乌藤说，个是人间耐久朋。
游近村二首·其一
作者：陆游
朝代：宋
体裁：七言律诗

行历茶冈到药园，却从钓濑入樵村。半衰半健意萧散，不雨不晴天晏温。薯蓣傍篱寒引蔓，菖蒲络石瘦生根。参差灯火茆檐晚，童稚相呼正候门。
游近村二首·其二
作者：陆游
朝代：宋

被发行歌雪满膺，夕阳顾影乱鬅鬙。乞浆得酒人情好，卖剑买牛农事兴。社鼓赛秋闻坎坎，塔灯照夜望层层。归来闲指乌藤说，个是人间耐久朋。
游近村二首·其二
作者：陆游
朝代：宋

被髮行歌雪满膺，夕阳顾影乱鬅鬙。
乞浆得酒人情好，卖剑买牛农事兴。
社鼓赛秋闻坎坎，塔灯照夜望层层。
归来闲指乌藤说，箇是人间耐久朋。
游鄞
作者：陆游
朝代：宋
体裁：七言律诗

晚雨初收旋作晴，买舟访旧海边城。高帆斜挂夕阳色，急橹不闻人语声。掠水翻翻沙鹭过，供厨片片雪鳞明。山川不与人俱老，更几东来了此生。
游锦屏山谒少陵祠堂
作者：陆游
朝代：宋

城中飞阁连危亭，处处轩窗临锦屏。
涉江亲到锦屏上，却望城郭如丹青。
虚堂奉祠子杜子，眉宇高寒照江水。
古来磨灭知几人，此老至今元不死。
山川寂寞客子迷，草木揺落壮士悲。
文章垂世自一事，忠义凛凛令人思。
夜归沙头雨如注，北风吹船横半渡。
亦知此老愤未平，万窍争号泄悲怒。
游锦屏山谒少陵祠堂
作者：陆游
朝代：宋
体裁：古风

城中飞阁连危亭，处处轩窗临锦屏。涉江亲到锦屏上，却望城郭如丹青。虚堂奉祠子杜子，眉宇高寒照江水。古来磨灭知几人，此老至今元不死。山川寂寞客子迷，草木摇落壮士悲。文章垂世自一事，忠义凛凛令人思。夜归沙头雨如注，北风吹船横半渡。亦知此老愤未平，万窍争号泄悲怒。
游镜湖
作者：陆游
朝代：宋
体裁：古风

禹祠柳未黄，剡曲水已白。鲂鱮来洋洋，凫雁去拍拍。皇天亦大度，能容此狂客。挂席乘长风，未觉湖海迮。读书五十年，自笑安所获。昔人精微意，岂独在简册。骥空万马群，裘非一狐腋。超然登玉笥，及此烟月夕。
游镜湖
作者：陆游
朝代：宋

禹祠柳未黄，剡曲水已白。
鲂鱮来洋洋，鳬雁去拍拍。
皇天亦大度，能容此狂客。
挂席乘长风，未觉湖海迮。
读书五十年，自笑安所获。
昔人精微意，岂独在简册。
骥空万马群，裘非一狐腋。
超然登玉笥，及此烟月夕。
湖上
作者：陆游
朝代：宋
体裁：七言律诗

三伏无多暑渐微，登临清晓试缣衣。风高病木初凋叶，潦退流萍尚半扉。白首重来空感昔，清尊相属欲忘归。犹怜不负湖山处，好在平生旧钓矶。
湖上
作者：陆游
朝代：宋

今朝雨初晴，湖上好天色。落梅纷可藉，桑柳亦已拆。老夫病良已，并水散轻策。冉冉春物新，忽忽衰发白。四方岂不乐，懒惰畏远客。惟当勤买酒，东城复南陌。
湖上
作者：陆游
朝代：宋

今朝雨初晴，湖上好天色。
落梅纷可藉，桑柳亦已拆。
老夫病良已，并水散轻策。
冉冉春物新，忽忽衰髮白。
四方岂不乐，懒惰畏远客。
惟当勤买酒，东城復南陌。
湖上
作者：陆游
朝代：宋

今朝雨初晴，湖上好天色；落梅纷可藉，桑柳亦已拆。
老夫病良已，并水散轻策。
冉冉春物新，忽忽衰发白。
四方岂不乐，嬾惰畏远客。
惟当勤买酒，东城复南陌。
湖上
作者：陆游
朝代：宋

寒食初过谷雨前，轻衫短帽影翩翩。
独辕碾破新堤路，双耜犁残古庙壖。
万事不禁刘毅掷，诸人谁着祖生鞭。
市垆处处夸新酿，且就花阴一醉眠。
湖上
作者：陆游
朝代：宋

寒食初过谷雨前，轻衫短帽影翩翩。独辕碾破新堤路，双耜犁残古庙壖。万事不禁刘毅掷，诸人谁著祖生鞭。市垆处处誇新酿，且就花阴一醉眠。
湖上
作者：陆游
朝代：宋

石帆山下旧苔矶，回首平生念念非。
秋早明河低接地，夜深白露冷侵衣。
风生古戍笳争发，月过横塘鹊独飞。
却看宦途倾夺地，怳然败将脱重围。
湖上
作者：陆游
朝代：宋

石帆山下旧苔矶，回首平生念念非。秋早明河低接地，夜深白露冷侵衣。风生古戍笳争发，月过横塘鹊独飞。却看宦途倾夺地，恍然败将脱重围。
湖上
作者：陆游
朝代：宋

石帆山下旧苔矶，回首平生念念非。秋早明河低接地，夜深白露冷侵衣。风生古戍茄争发，月过横塘鹊独飞。却看宦途倾夺地，怳然败将脱重围。
湖上
作者：陆游
朝代：宋

纶巾羽扇影翩翩，湖上彷徉莫计年。桃李已忘畴昔分，禽鱼犹结后来缘。山前墟市初多笋，江外人家不禁烟。莫恨幽情无与共，一双白鹭导吾前。
湖上
作者：陆游
朝代：宋

纶巾羽扇影翩翩，湖上彷徉莫计年。
桃李已忘畴昔分，禽鱼犹结后来缘。
山前虚市初多笋，江外人家不禁烟。
莫恨幽情无与共，一双白鹭导吾前。
湖上
作者：陆游
朝代：宋

纶巾羽扇影翩翩，湖上彷徉莫计年。
桃李已忘畴昔分，禽鱼犹结後来缘。
山前虚市初多笋，江外人家不禁烟。
莫恨幽情无与共，一双白鹭导吾前。
湖上
作者：陆游
朝代：宋

飘然世外更何求，终日桥边弄钓舟。
回视老身犹长物，纵无炊米莫闲愁。
烟生墟落垂垂晚，雁下陂湖处处秋。
欲觅高人竟安在，又闻长笛起沧州。
湖上
作者：陆游
朝代：宋
体裁：七言律诗

飘然世外更何求，终日桥边弄钓舟。回视老身犹长物，纵无炊米莫闲愁。烟生墟落垂垂晚，雁下陂湖处处秋。欲觅高人竟安在，又闻长笛起沧洲。
湖上今岁游人颇盛戏作
作者：陆游
朝代：宋

画船鼓吹载凉州，不到三更枉出游。
忽有歌声出霄汉，谁家开宴五云楼？
湖上今岁游人颇盛戏作
作者：陆游
朝代：宋

翠阜青林烟叠重，朱楼画阁雨空蒙。
禹祠西走兰亭路，一片湖山锦绣中。
湖上今岁游人颇盛戏作四首
作者：陆游
朝代：宋

龙船看罢日平西，柳闇花秾步步迷。射的山前朱舫小，樵风泾上紫骝嘶。画船鼓吹载凉州，不到三更枉出游。忽有歌声出霄汉，谁家开宴五云楼。翠阜青林烟叠重，朱楼画阁雨空濛。禹祠西走兰亭路，一片湖山锦绣中。台府官醅岁岁新，兰亭春胜镜湖春。三山小瓮虽堪笑，也向湖边作醉人。
湖上今岁游人颇盛戏作四首·其一
作者：陆游
朝代：宋
体裁：七言绝句

龙船看罢日平西，柳闇花秾步步迷。射的山前朱舫小，樵风泾上紫骝嘶。
湖上今岁游人颇盛戏作四首·其三
作者：陆游
朝代：宋

翠阜青林烟叠重，朱楼画阁雨空濛。禹祠西走兰亭路，一片湖山锦绣中。
湖上今岁游人颇盛戏作四首·其三
作者：陆游
朝代：宋

翠阜青林烟迭重，朱楼画阁雨空蒙。
禹祠西走兰亭路，一片湖山锦绣中。
湖上今岁游人颇盛戏作四首·其二
作者：陆游
朝代：宋
体裁：七言绝句

画船鼓吹载凉州，不到三更枉出游。忽有歌声出霄汉，谁家开宴五云楼。
湖上今岁游人颇盛戏作四首·其四
作者：陆游
朝代：宋
体裁：七言绝句

台府官醅岁岁新，兰亭春胜镜湖春。三山小瓮虽堪笑，也向湖边作醉人。
湖上作
作者：陆游
朝代：宋

耳目聪明手足轻，应酬幽事未忘情。
百年日向渔樵过，千里云从几席生。
樽酒每招邻父共，图书时与小儿评。
但余烟水无俦侣，堪笑沙鸥欲抗衡。
湖上作
作者：陆游
朝代：宋

耳目聪明手足轻，应酬幽事未忘情。百年日向渔樵过，千里云从几席生。樽酒每招邻父共，图书时与小儿评。但馀烟水无俦侣，堪笑沙鸥欲抗衡。
湖上作二首
作者：陆游
朝代：宋

鹅儿泾口晓山横，蜻蜓港头春水生。兰亭之北是茶市，柯桥以西多橹声。东泾西泾花极望，红云照波锦裹山。路似掌平身自倦，酒如土贱箧常悭。
湖上作二首·其一
作者：陆游
朝代：宋
体裁：七言绝句

鹅儿泾口晓山横，蜻蜓港头春水生。兰亭之北是茶市，柯桥以西多橹声。
湖上作二首·其二
作者：陆游
朝代：宋
体裁：七言绝句

东泾西泾花极望，红云照波锦裹山。路似掌平身自倦，酒如土贱箧常悭。
湖上夜归
作者：陆游
朝代：宋

满镜新霜奈老何！扁舟日日醉颜酡。乐如逐兔牵黄犬，快似麾兵卷白波。霜近菊花犹未见，雨余橙子已堪搓。湖桑小市人无数，争看山翁击橶歌。
湖上夜归
作者：陆游
朝代：宋

满镜新霜奈老何，扁舟日日醉颜酡。
乐如逐兔牵黄犬，快似麾兵卷白波。
霜近菊花犹未见，雨余橙子已堪搓。
湖桑小市人无数，争看山翁击檝歌。
湖上夜归
作者：陆游
朝代：宋
体裁：诗

满镜新霜奈老何，扁舟日日醉颜酡。乐如逐兔牵黄犬，快似麾兵卷白波。霜近菊花犹未见，雨馀橙子已堪搓。湖桑小市人无数，争看山翁击楫歌。
湖上夜赋二首
作者：陆游
朝代：宋

冉冉秋将至，沉沉夜向晨。河随天渐转，露洗月如新。瘦竹过眉杖，轻纱折角巾。渔歌四面起，烟水浩无津。清绝追凉地，平生得未曾。似尝仙掌露，如嚼玉壶冰。狂学菱舟曲，闲寻竹院僧。更思生羽翼，散发醉巴陵。
湖上夜赋二首·其二
作者：陆游
朝代：宋

清绝追凉地，平生得未曾。
似尝仙掌露，如嚼玉壶冰。
狂学菱舟曲，闲寻竹院僧。
更思生羽翼，散髮醉巴陵。
湖上小阁
作者：陆游
朝代：宋

蒲萄初紫柿初红，小阁凭阑万里风。
莫怪年来增酒量，此中能着太虚空。
湖上小阁
作者：陆游
朝代：宋
体裁：七言绝句

蒲萄初紫柿初红，小阁凭阑万里风。莫怪年来增酒量，此中能著太虚空。
湖上急雨
作者：陆游
朝代：宋
体裁：七言绝句

溪烟一缕起前滩，急雨俄吞四面山。造化等闲成壮观，月明却送钓船还。
湖上晚归
作者：陆游
朝代：宋
体裁：五言律诗

地僻多幽事，官闲慰古心。晚花藏密叶，新笋补疏林。硕果畦丁献，芳醪稚子斟。碧云遮日尽，归路更萧森。
湖上晚归
作者：陆游
朝代：宋
体裁：七言律诗

蓬山再别四经秋，来日翩翩去日遒。无酒可倾殊省事，有诗浑忘亦良筹。梅花遮路如撩客，槲叶飘风已满沟。湖上榜舟归薄暮，斜阳红入寺家楼。
湖上晚望
作者：陆游
朝代：宋
体裁：七言绝句

闲人无处破除闲，待得渔舟一一还。峰顶夕阳烟际水，分明六幅巨然山。
湖上秋夜
作者：陆游
朝代：宋
体裁：七言绝句

湖上山衔落月明，钓筒收罢叶舟横。不知身世在何许，一夜萧萧芦荻声。
湖上笋盛出戏作长句
作者：陆游
朝代：宋

戢戢穿苔玳瑁簪，按行日夜待成林。养渠百尺干霄气，见我平生及物心。剩插藩篱忧玉折，豫期风雨听龙吟。明年又徙囊衣去，谁与平安报好音？
湖上笋盛出戏作长句
作者：陆游
朝代：宋

？？穿苔玳瑁簪，按行日夜待成林。养渠百尺干霄气，见我平生及物心。剩插藩篱忧玉折，豫期风雨听龙吟。明年又徙囊衣去，谁与平安报好音。
湖上笋盛出戏作长句
作者：陆游
朝代：宋
体裁：七言律诗

��穿苔玳瑁簪，按行日夜待成林。养渠百尺干霄气，见我平生及物心。剩插藩篱忧玉折，豫期风雨听龙吟。明年又徙囊衣去，谁与平安报好音。
湖上笋盛出戏作长句
作者：陆游
朝代：宋

𧥄𧥄穿苔瑇瑁簪，按行日夜待成林。
养渠百尺干霄气，见我平生及物心。
剩插藩篱忧玉折，豫期风雨听龙吟。
明年又徙囊衣去，谁与平安报好音。
湖上赋
作者：陆游
朝代：宋
体裁：五言律诗

冉冉秋将至，沉沉夜向晨。河随天渐转，露洗月如新。瘦竹过眉杖，轻纱折角巾。渔歌四面起，烟水浩无津。
湖上赋
作者：陆游
朝代：宋
体裁：五言律诗

清绝追凉地，平生得未曾。似尝仙掌露，如嚼玉壶冰。狂学菱舟曲，闲寻竹院僧。更思生羽翼，散发醉巴陵。
湖上遇道翁乃峡中旧所识也
作者：陆游
朝代：宋
体裁：七言律诗

大骂长歌尽放颠，时时一语却超然。扫空百局无棋敌，倒尽千钟是酒仙。巴峡相逢如昨日，山阴重见亦前缘。细思合辱先生友，五十年来不负天。
湖上遇道翁乃峡中旧所识也
作者：陆游
朝代：宋

大骂长歌尽放颠，时时一语却超然。扫空百局无棋敌，倒尽千锺是酒仙。巴峡相逢如昨日，山阴重见亦前缘。细思合辱先生友，二十年来不负天。
湖中微雨戏作
作者：陆游
朝代：宋

搓罢青梅指爪香，一杯聊复答年光。莫言老子无人顾，犹得西施作淡妆。
湖中微雨戏作
作者：陆游
朝代：宋

搓罢青梅指爪香，一杯聊復答年光。
莫言老子无人顾，犹得西施作淡粧。
湖中暮归
作者：陆游
朝代：宋
体裁：七言律诗

弄楫渔舟水溅衣，兴阑却傍柳边归。风平别浦沈新月，日落前村锁夕霏。乍起鹭行横野去，欲栖鸦阵暗天飞。诗情自合江湖老，敢恨功名与愿违。
湖中暮归
作者：陆游
朝代：宋

弄檝渔舟水溅衣，兴阑却傍柳边归。
风平别浦沈新月，日落前村锁夕霏。
乍起鹭行横野去，欲栖鸦阵暗天飞。
诗情自合江湖老，敢恨功名与愿违。
湖堤
作者：陆游
朝代：宋
体裁：七言绝句

新月纤纤淡欲无，时闻鱼跃隔菰蒲。篮舆小放湖堤上，信有人间白玉壶。
湖堤暮归
作者：陆游
朝代：宋

出郭并湖无十里，我归蟹舍过鱼梁。
川云苍白不成雨，汀树青红初着霜。
俗孝家家供菽水，农勤处处筑陂塘。
乐哉追逐乡三老，半醉行歌咏岁穰。
湖堤暮归
作者：陆游
朝代：宋

出郭并湖无十里，我归蟹舍过鱼梁。川云苍白不成雨，汀树青红初著霜。俗孝家家供菽水，农勤处处筑陂塘。乐哉追逐乡三老，半醉行歌咏岁穰。
湖塘夜归
作者：陆游
朝代：宋

渔翁江上佩笭箵，一卷新传范蠡经。郁郁林间桑椹紫，芒芒水面稻苗青。云边筑舍分南北，陌上逢人半醉醒。莫恨西村归路远，行前点点有飞萤。
湖塘夜归
作者：陆游
朝代：宋

渔翁江上佩笭箵，一卷新传范蠡经。
鬰鬰林间桑椹紫，芒芒水面稻苗青。
云边筑舍分南北，陌上逢人半醉醒。
莫恨西村归路远，行前点点有飞萤。
湖塘晚眺二首
作者：陆游
朝代：宋

绿树暗村墟，青山绕草庐。奉祠神禹旧，驰道暴秦馀。浦色沉烟网，畦声入雨锄。清秋又如许，幽愤若为摅。病起闲无事，时来古渡头。烟中卖鱼市，月下采莲舟。帆鼓娥江晚，菱歌姥庙秋。长吟无杰句，聊以散吾愁。
湖塘晚眺二首·其一
作者：陆游
朝代：宋

绿树暗村墟，青山绕草庐。
奉祠神禹旧，驰道暴秦余。
浦色沉烟网，畦声入雨游。
清秋又如许，幽愤若为摅。
湖塘晚眺二首·其一
作者：陆游
朝代：宋

绿树暗村墟，青山绕草庐。奉祠神禹旧，驰道暴秦馀。浦色沉烟网，畦声入雨锄。清秋又如许，幽愤若为摅。
湖塘晚眺二首·其二
作者：陆游
朝代：宋
体裁：五言律诗

病起闲无事，时来古渡头。烟中卖鱼市，月下采莲舟。帆鼓娥江晚，菱歌姥庙秋。长吟无杰句，聊以散吾愁。
湖山
作者：陆游
朝代：宋

故堞无遗迹，萧然数十家。
茶烟映山起，酒旆傍堤斜。
湖山
作者：陆游
朝代：宋

湖上多甘井，磑泉尤得名。
何时枕白石，静听辘轳声？
湖山九首
作者：陆游
朝代：宋

逐鹿心虽壮，乘骓势已穷。终全盖世气，绝意走江东。湖上多甘井，硙泉尤得名。何时枕白石，静听辘轳声。山崦桑麻路，柴门鸟雀声。老巫祈社雨，小妇饷春耕。坡陀度小岭，轩豁见平湖。但醉梅花下，民家酒可沽。浅井供茶灶，分流浣布沙。此泉吾所爱，百用给山家。故堞无遗迹，萧然数十家。茶烟映山起，酒帘傍堤斜。汀月生眉黛，溪梅试额妆。幽闺元不出，莫道嫁彭郎。城边小市聚，烟水淡秋容。南走兰亭路，迢迢云外钟。东西二十里，相望两平桥。傍水多投钓，穿云有负樵。
湖山九首·其一
作者：陆游
朝代：宋
体裁：五言绝句

逐鹿心虽壮，乘骓势已穷。终全盖世气，绝意走江东。
湖山九首·其七
作者：陆游
朝代：宋
体裁：五言绝句

汀月生眉黛，溪梅试额妆。幽闺元不出，莫道嫁彭郎。
湖山九首·其三
作者：陆游
朝代：宋
体裁：五言绝句

山崦桑麻路，柴门鸟雀声。老巫祈社雨，小妇饷春耕。
湖山九首·其九
作者：陆游
朝代：宋
体裁：五言绝句

东西二十里，相望两平桥。傍水多投钓，穿云有负樵。
湖山九首·其二
作者：陆游
朝代：宋
体裁：五言绝句

湖上多甘井，硙泉尤得名。何时枕白石，静听辘轳声。
湖山九首·其五
作者：陆游
朝代：宋

浅井供茶灶，分流浣布沙。此泉吾所爱，百用给山家。
湖山九首·其五
作者：陆游
朝代：宋

浅井供茶竈，分流浣布沙。
此泉吾所爱，百用给山家。
湖山九首·其八
作者：陆游
朝代：宋
体裁：五言绝句

城边小市聚，烟水淡秋容。南走兰亭路，迢迢云外钟。
湖山九首·其六
作者：陆游
朝代：宋
体裁：五言绝句

故堞无遗迹，萧然数十家。茶烟映山起，酒帘傍堤斜。
湖山九首·其四
作者：陆游
朝代：宋
体裁：五言绝句

坡陀度小岭，轩豁见平湖。但醉梅花下，民家酒可沽。
湖山寻梅
作者：陆游
朝代：宋

小雪湖上寻梅时，短帽乱插皆繁枝。
路人看者窃相语：此老胸中常有诗。
归来青灯耿窗扉，心镜忽入造化机。
墨池水浅笔锋燥，笑拂吴笺作飞草。
湖山寻梅二首
作者：陆游
朝代：宋

镜湖渺渺烟波白，不与人间通地脉。骑龙古仙绝火食，惯住空山啮冰雪。东皇高之置度外，正似人中巢许辈。万木僵死我独存，本来长生非返魂。小雪湖上寻梅时，短帽乱插皆繁枝。路人看者窃相语，此老胸中常有诗。归来青灯耿窗扉，心镜忽入造化机。墨池水浅笔锋燥，笑拂吴笺作飞草。
湖山寻梅二首·其一
作者：陆游
朝代：宋
体裁：古风

镜湖渺渺烟波白，不与人间通地脉。骑龙古仙绝火食，惯住空山啮冰雪。东皇高之置度外，正似人中巢许辈。万木僵死我独存，本来长生非返魂。
湖山寻梅二首·其一
作者：陆游
朝代：宋

镜湖渺渺烟波白，不与人间通地脉。
骑龙古仙绝火食，惯住空山嚙冰雪。
东皇高之置度外，正似人中巢许辈。
万木僵死我独存，本来长生非返魂。
湖山寻梅二首·其二
作者：陆游
朝代：宋
体裁：古风

小雪湖上寻梅时，短帽乱插皆繁枝。路人看者窃相语，此老胸中常有诗。归来青灯耿窗扉，心镜忽入造化机。墨池水浅笔锋燥，笑拂吴笺作飞草。
湖山杂赋
作者：陆游
朝代：宋

不到梅山二十霜，望中常似隔他乡。
一杯甖粟纱灯下，最忆初寒宿上方。